Το νερό είναι ζωή και οι πισίνες ο καλύτερος τρόπος να περάσουν οι 5-6 καλοκαιρινοί μήνες τις Ελλάδας. Από πισίνες που καταλαμβάνουν 20τμ, μέχρι πισίνες που έχουν μέγεθος…τσέπης, θα δεις τις καλύτερες ιδέες για κάθε χώρο!\nΔεν χρειάζεται να είσαι κροίσος για να φτιάξεις πισίνα – θα την περάσουμε στην εφορία ως…πηγάδι ή πυρασφάλεια 🙂 – καθώς υπάρχουν και πιο οικονομικές λύσεις.\nΜια όμορφη πισίνα των 7-8 τετραγωνικών μέτρων όπως αυτή, αρκεί για να βγάλει ακόμα και την λέξη ζέστη από το μυαλό σου. Η αγάπη για το πράσινο και την διακόσμηση είναι έκδηλη, σε αυτή την πισίνα με εκλεκτικό πρόσημο.\nΜια πισίνα, πολυτελής ή όχι είναι το όνειρο ίσως κάθε ανθρώπου, οπότε εμείς θα σου δείξουμε τις 15 πιο ευφάνταστες ή απόλυτα πρακτικές πισίνες, που δεν θα βγάλεις από το μυαλό σου!\nΣτο εικονιζόμενο δώμα, έχει τοποθετηθεί πατωμα εξωτερικού χώρου deck, ένα όμορφο μωσαϊκό από πλακάκια μέσα στην πισίνα και το συνολικό στυλ είναι μοντέρνο που τείνει προς το μινιμαλιστικό.\nΌχι μια αλλά 3 υπερχειλισμένες πισίνες έχουν κατασκευαστεί σε αυτόν τον περιορισμένο χώρο. Στην μια έχουν τοποθετηθεί υδρόβια φυτά με αδυναμία στα νούφαρα, η υπερυψωμένη τροφοδοτεί την πρώτη με νερό και αποτελεί κατοικία για άλλα υδρόβια φυτά και η τρίτη περιμένει τους περήφανους ιδιοκτήτες να βουτήξουν έχοντας δίπλα τους αυτές τις πανέμορφες εικόνες. Φυσικά η πισίνα με το χλώριο δεν έρχεται σε επαφή με την πισίνα με τα νούφαρα.\nΆλλη μια μικρή υπερχειλισμένη πισίνα σε ταράτσα με θέα την πόλη. Κατασκευάστηκε πάτωμα deck με σκαλιά και αντί για κάγκελα τοποθετήθηκε plexiglass για ανεμπόδιστη θέα. Η πισίνα καθαυτή είναι σε αποχρώσεις του πράσινου και περιτριγυρίζεται από φυτά, προσφέροντας την ομορφότερη θέα της πόλης.\nΗ οβάλ πισίνα στο αίθριο ίσως να αδικείται από την φωτογραφία, αλλά σκοπός ήταν να αναδειχθεί ο μοντέρνος σχεδιασμός συνολικά. Απλή, όμορφη, με ένα τεράστιο δέντρο να χαρίζει τον ίσκιο του. Το δέντρο όμως βρίσκεται παρακινδυνευμένα κοντά στην πισίνα και στο μέλλον οι ρίζες του μπορεί να επηρεάσουν την κατασκευή!\nΑυτό το μικρό ταρατσάκι, αποτελεί μια όαση δροσιάς, την ώρα που η πισίνα έχει πρωτότυπο σχήμα (νεφρού). Το ότι βρίσκεται σε ένα από τα πιο ψηλά κτήρια, ανεβάζει τις μετοχές της πισίνας, προσφέροντας ιδιωτικότητα.\nΜια στενή πισίνα πάνω στο όμορφο δαπεδο εξωτερικου χώρου deck, με θέα στον κήπο. Δεν εκβιάστηκαν καταστάσεις και οι ιδιοκτήτες δημιούργησαν την πισίνα που τους βόλευε.\nΠισίνα με περίσσια πέτρα και στυλ. Τα πολλά φυτά, το συντριβάνι και οι μεγάλες πέτρες σε κάνουν να νιώθεις πως κάνεις μπάνιο στην σκιά ενός τροπικού ναού της Λατινικής Αμερικής. Εκπληκτική σχεδίαση με αυξημένο budget.\nΆλλος ένας τροπικός παράδεισος σε αίθριο. Το αίσθημα όταν κατεβαίνεις από την σπιράλ σκάλα πρέπει να είναι μοναδικό, ενώ λατρέψαμε το αρκετό πράσινο, την διακόσμηση, τον φωτισμό, τις πλάκες και τον ογκόλιθο κάτω από το εκλεκτικό διακοσμητικό. Βασικά είναι από τις καλύτερες πισίνες του αφιερώματος.\nΤόσο-όσο! Δεν μπορείς να βάλεις πισίνα; Γιατί να μην τοποθετήσεις ένα όμορφο υδρομασάζ στον μινιμαλιστικό σου μπαλκόνι; Το σκέφτηκε, το έκανε και τα κατάφερε με επιτυχία.\nΣε αυτό το μοντέρνο σπίτι, η πισίνα είναι ο αδιαμφισβήτητος πρωταγωνιστής. Ο φωτισμός είναι εξαιρετικός και τονίζει ακόμα περισσότερο τα πλακάκια στο εσωτερικό της πισίνας και την ίδια την πισίνα.\nΆλλη μια περίπτωση όπου επιλέχθηκε το ιδανικό μέγεθος. Οι διάδρομοι αφέθηκαν ελεύθεροι, ενώ υπάρχει και πράσινο. Πέρα από τις ξαπλώστρες έχει δημιουργηθεί και ένας ξύλινος πάγκος, ώστε να μπορούν να φιλοξενηθούν περισσότερα άτομα.\nΟι Acapulco πολυθρόνες σε προϊδεάζουν για το τι θα ακολουθήσει. Σε αυτόν τον καταπράσινο κήπο με τα αναρριχητικά φυτά που σπάνε το άσπρο του τοίχου, επιλέχθηκε ένα μικρό υδρομασάζ. Από τον φωτισμό, μέχρι την διακόσμηση και την πισίνα, αποδείχθηκε ότι ακόμα και σε ένα τόσο περιορισμένο χώρο, μπορούν να γίνουν θαύματα.\nΒγαίνεις από την μπαλκονόπορτα και μπαίνεις στο νερό! Ίσως δεν σκέφτηκαν ιδανικά την τοποθεσία, αλλά είναι έξυπνος τρόπος να βλέπεις από μέσα προς τα έξω και ταυτόχρονα βελτιώνεις την θέα του σαλονιού. Απλό, λιτό και ωραίο.\nΣε έναν παράδεισο από πράσινο και πέτρα, η πισίνα καταλαμβάνει τα 2/3 του κήπου αλλά με απόλυτη επιτυχία. Όπου και να κοιτάξεις, βλέπεις κάτι καλόγουστο και φυσικά μελετημένο. Ιδανικό ησυχαστήριο με αυξημένη ιδιωτικότητα. Η τέλεια πισίνα για πάρτι!\nΕτικέτες design diakosmisi minimal αρχιτεκτονική δαπεδο εξωτερικου χωρου διακόσμηση έμπνευση ιδεες διακοσμησης κήπος μικρες πισινες μικρη πισινα μινιμαλιστικη διακοσμηση μοντέρνο μοντερνο σπιτι πατωμα deck πατωμα εξωτερικου χωρου πισίνα πισίνα σε ταράτσα πλακακια πισινας σπιτι ταρατσα υδροβια φυτα υπερχειλισμενη


The Gray Notes: MAHAKALA DEVIL’S MUSIC\nΔεν περίμενα κάτι λιγότερο από τον πρώτο concept δίσκο των Mahakala. Αναμφισβήτητα είναι ένα μεταφυσικό οδοιπορικό στους 9 κύκλους της κολάσεως για έναν φιλόδοξο θνητό που βρέθηκε στο διάβα του Διαβόλου, διατεθειμένος μάλιστα να διαπραγματευτεί μαζί του, να χορέψει στον μεταλλικό ρυθμό της μουσικής του έκπτωτου Εωσφόρου, και να καταστραφεί διαφθείροντας την ψυχή του.\nΤο Devil’s Music ανοίγει με το Come Rise, το οποίο έχει ένα μελωδικό instrumental που με παραπέμπει σε μεσαιωνική εποχή, ανήσυχη και σκοτεινή. Καθώς εμπλουτίζεται σταδιακά με βαρύτερες νότες και την απαιτούμενη “βρωμιά”, είναι σαν να σχηματίζονται οι πρώτες εικόνες της ιστορίας, και σου μένει μία αίσθηση αγωνίας για το επόμενο κομμάτι.\nO Evil Man όμως δεν χάνει χρόνο. Παρουσιάζεται στον θνητό μας, ο οποίος τον υποδέχεται με ανοιχτές αγκάλες. Σε ανταλλαγή της φιλοξενίας του, ο κακός και σακάτης Evil Man του κάνει φιλοφρονήσεις, του δίνει υποσχέσεις εξουσίας, και του προσφέρει απαγορευμένες γνώσεις, πράγματα που όσο εξωπραγματικά και αν ακούγονται στον πρωταγωνιστή, η διψασμένη μεγαλομανία του τα αποδέχεται άνευ όρων. Σε αυτό το σημείο φλέγονται οι ουρανοί και μαυρίζουν οι θάλασσες, εφόσον η επιθυμία του πληρώνεται με σάρκα και αίμα. Η αλλαγή του κομματιού που περιγράφει αυτό το σκηνικό συνεχίζει για το υπόλοιπο μισό με διαφοροποιήσεις στο ρυθμό κρατώντας εντάσεις ψηλά μαζί με το αρχικό power riff που ήταν σαν να μη μας άφησε ποτέ.\nΚαι κάπως έτσι κλείνεται ένα Pact with the Devil. Του δίνει την ψυχή του και ζητάει σοφία και γνώσεις, απαρνούμενος την ευτυχία και τα υλικά πλούτη. Το κομμάτι αυτό αποτελεί έναν από τους θεμέλιους λίθους του δίσκου, και έτσι ακούμε ένα από τα πιο μεθυστικά riff του, σε συνδυασμό με φωνητικά που μπαίνουν εξουσιαστικά πάνω στο γαργαλιστικό baseline, έχουν εξαιρετικές αρμονίες, βάθος, έκταση αλλά κυρίως βγάζουν πίστη σε αυτό το οποίο εκφράζεται.\nΤο Promised Land Prelude είναι το δεύτερο instrumental που λειτουργεί σαν πέρασμα στα πιο δυναμικά μέρη του δίσκου. Ακολουθεί το δεύτερο μέρος του Promised Land Salvation που εκφράζει μια ατέρμονη τόλμη στο ότι η σωτηρία του πρωταγωνιστή θα επέλθει όντας δίπλα στον Διάβολο: να του μοιάσει, να γίνει ένα μαζί του, γνωρίζοντας φυσικά ότι είναι εχθροί. Πάντα ήταν, δεν είχε ψευδαισθήσεις περί αυτού.\nΑκολουθούν οι ορδές των Modern Saints που ατενίζει ο πλέον Αντί-Ήρωας αφ ‘υψηλού αφού έχει υποστεί κάτι σαν μετάλλαξη σε Βασιλιά-Δαίμονα μέσα από αυθυποβολή αλλά και υποδείξεις του πανούργου Διαβόλου. Αηδιασμένος από ψευτο-θρησκόληπτους, από αγίους της δεκάρας, και φαινομενικούς Σαμαρείτες που του επιβεβαιώνουν ότι η πίστη τους στο ενάρετο αποδεικνύεται φρούδα και να προδίδεται με ευκολία, περιφρονεί το status quo και την άγνοια τους. Αναφέρει επιπλέον ότι αυτός που θυσιάστηκε για να σώσει την ανθρωπότητα, έκανε μια τρύπα στο νερό.\nΤο επόμενο By My Hand είναι από τα αγαπημένα μου και μέσα στο πλαίσιο του concept, μας μεταφέρει στο μη αναστρέψιμο σημείο της ιστορίας. Νιώθοντας μισός, κάτι μεταξύ ανθρώπου και δαίμονα (σημειώνεται και αλλαγή σε πιο throaty φωνητικά), γεμάτος με αντιφατικά συναισθήματα για την ύπαρξη του, φτάνει στο σημείο να διαφθείρει την ψυχή του σκοτώνοντας την γυναίκα με τα πράσινα μάτια για να κάνει τον σατανικό ‘Dead Man’ που έχει επιλέξει για σύντροφο σε αυτό το ταξίδι, να χαμογελάσει. Σε αυτό το σημείο αλλάζει αισθητά το κομμάτι σε υψηλότερους τόνους, με συμμετρία στις κιθάρες, έκρηξη στα drums και παροξυσμό στο μπάσο.\nΣυνεχίζει το Murder in Neverland με αρχικό riff που μου βγαίνει να το χαρακτηρίσω σαν reprise του By My Hand η μάλλον σαν καθρέφτισμα του. Ο τόπος βουίζει από τους αντίλαλους της πράξης του, της δολοφονίας. Εδώ μπορώ να πω ότι βλέπω έντονα να μεταδίδεται ένας λυρισμός τύπου Paradise Lost (προς Θεού και Δαίμονα – όχι της μπάντας από το Halifax, αλλά του επικού ποιήματος του επίσης Άγγλου John Milton). Περιγράφεται ο εκφυλισμός και η κατάρρευση της Neverland μέσα από ένα μουσικό συναπάντημα που εκφράζει έντονα την βεβήλωση της ουτοπίας.\nΌπως ήταν αναμενόμενο, ξεσπά το χάος. Ξεσηκώνονται οι στρατιές των ακόλουθων σε μία επανάσταση εναντίον του νέου Βασιλιά φοβούμενοι ότι δεν έχουν κερδίσει την εύνοια του και ότι έχει γίνει παράφρονας, δηλητηριασμένος από εξουσία. Έχουν απηυδήσει, έχουν εκστασιαστεί και εξουσιαστεί από φόβο και λειτουργούν με την καλύτερη άμυνα που δεν είναι άλλη από την επίθεση. Lust for your Blood του λένε ξεκάθαρα και διεξάγουν εξέγερση όλοι σύσσωμοι σε ένα heavy παραλήρημα το οποίο δίνει την θέση του σε μία πιο doom διάθεση καθώς κερδίζουν έδαφος.\nThe King is Dead – τον έριξαν από τον θρόνο πριν προλάβει να κακουργήσει παραπάνω αλλά δεν πέφτει έτσι απλά χωρίς τις αναμενόμενη αναμέτρηση. ‘The king is dead, long live the king’ γιατί ναι μεν κέρδισαν την μάχη εναντίον του, αλλά δεν μπορούν ποτέ να κερδίσουν τον πόλεμο. Πάντα θα υπάρχει ένας κακόβουλος Βασιλιάς να μας καταδυναστεύει γιατί πολύ απλά του ανοίγουμε τις ψυχές μας διάπλατα.\nΚαι όσο διαδραματίζονται όλα αυτά απορώ που βρίσκεται ο “Evil Man”, που μόνο Man δεν είναι. Φαντάζομαι ότι κάπου έχει αράξει και παρακολουθεί το σκηνικό που έχει πλαγίως δημιουργήσει, τρίβοντας με άρρωστη απόλαυση τα κόκκινα χέρια του και γεμίζοντας από υπερηφάνεια για το κατόρθωμά του. Το The Devil’s Song κλείνει συμπερασματικά τον δίσκο και το concept, με τον πρωταγωνιστή να υμνεί τον Διάβολο που τον ξεπέρασε, τον κατέκτησε και τον κατέστρεψε και από δω και πέρα για μία αιωνιότητα, η φθαρμένη του ύπαρξη θα βολοδέρνει κάπου σε αυτό το οποίο ονομάζεται Mahakala: the Great Death, the Great Blackness.\nΤο Devil’s Music μπορώ σε σύνοψη να το περιγράψω ως εξής. Είναι ένα σύγχρονο συνονθύλευμα των εικόνων που έπλασαν ο Goethe, ο Milton, και ο Dante σε συνδυασμό με το γνωστό heavy occult metal των Mahakala που έρχεται να συμπληρώσει απόλυτα την ενσάρκωση όλου αυτού που περιγράφεται. Δεν θα μπορούσε να υπάρχει καλύτερο ταίριασμα αφού ως γνωστόν, το heavy metal δημιουργήθηκε μέσα από της φλόγες που άφηνε πίσω του ο Σατανάς μία φορά που σέρφαρε πάνω στην Λίμνη της Φωτιάς.\nPosted by Helen Ra-Ra at 15:03


Προσκυνητής: Έλεος πια με αυτή την προκατειλημμένη γενίκευση σε κάθε θλιβερό συμβάν\nΚαίει ένας πυρομανής, ένας ανοϊκός, ένας ηλίθιος κάποιο χωράφι, απλώνεται πυρκαγιά στο δάσος; Όλοι οι Έλληνες είμαστε άθλιοι, καταστροφικοί, επικίνδυνοι και άχρηστοι!\nΣκοτώνει ένας βαριά διασαλευμένος μια γυναίκα που ερέθισε το άρρωστο μυαλό του στο δρόμο; Όλη η Κρήτη έχει πρόβλημα και εύκολα σε βιάζει ή σε σκοτώνει!\nΚάποιος δάσκαλος αποπλανά μαθητές; Οι σημερινοί εκπαιδευτικοί είναι συχνά παιδόφιλοι!\nΈνας ιερωμένος εκτοξεύει τις απόλυτες ανοησίες; Η Εκκλησία σύμπασα είναι υποκρίτρια και μισάνθρωπη!\nΣε όλα φταίει ο τόπος μας, όπως φταίει η μάνα για όλα στο έφηβο παιδί της.\nΑν κάποια στατιστική μετρούσε τις επιθέσεις των εδώ χρηστών εναντίον των "κακών" πράξεων ανά τη χώρα, θα τις έβρισκε εκατονταπλάσιες και βάλε από τις "ωραίες" που πότε πότε επαινούνται. Όποια μειονεξία κρύβει ο καθένας μας, όποια κατάθλιψη, γυρεύουν να επιτεθούν σε όλο τον κόσμο μήπως δικαιωθούν και ανακουφιστούν για ελάχιστα.\nΟ βαθύτερος, ο ριζικότερος λόγος που ο τόπος μας σκαλώνει την προκοπή του, δεν είναι οι μεμονωμένες άσχημες πράξεις, τα κατά περίσταση τραγικά γεγονότα, αλλά τούτη η διαρκής απουσία σεβασμού, στοργής, συμπόνιας, φροντίδας για την ωραία πατρίδα που σου έλαχε. Ο εγκατεστημένος κακός λογισμός.


(Ανακατεύθυνση από Inkball)\nInkBall είναι ένα βιντεοπαιχνίδι των Windows. Ξεκίνησε να συμπεριλαμβάνεται σταWindows XP Tablet PC Edition το 2005,  και στα Windows Vista εκτός των Starter καιHome Basic εκδόσεων. Απασχολεί τη χρήση ενός ποντικιού για να σχεδιαστούν γραμμές για να βοηθήσουν τις μπάλες να πέσουν σε τρύπες των αντίστοιχων χρωμάτων. Από ταWindows 7 και μετά, το παιχνίδι δεν είναι πλέον διαθέσιμο. Στα Windows XP Tablet PC Edition, ένα στυλό ήταν υποχρεωμένο για το παιχνίδι, καθώς ο δείκτης του ποντικιού δεν ήταν ορατός μέσα στο παράθυρο του παιχνιδιού. Ωστόσο, πατώντας Alt δύο φορές, κατά τη διάρκεια του παιχνιδιού, θα προκαλέσει την εμφάνιση του ποντικιού.\nΆλμα πάνω↑ Mathews, Craig F. Absolute Beginner's Guide to Tablet PCs, Que Publishing\nΆλμα πάνω↑ Microsoft: Πληροφορίες για τα παιχνίδια των Windows\nΣτο λήμμα αυτό έχει ενσωματωθεί κείμενο από το λήμμα Inkball της Αγγλικής Βικιπαίδειας, η οποία διανέμεται υπό την GNU FDL και τηνCC-BY-SA 3.0. (ιστορικό/συντάκτες).\nΑναρτήθηκε από Nikos Likomitros στις 15:28


Ο ΑΤΣΙΧΩΛΟΣ - ΚΑΝΙΣΤΡΑ\n16 Δεκεμβρίου 2018\t- https://atsicholos.gr/?p=80 - Εκτύπωση 18.5.2022\nΓενεαλογικό δένδρο ΚΑΝΙΣΤΡΑ\nΔημήτριος Ι. Κάνιστρας, Ιερεύς, φωτογραφία επάνω. Εφημέριος του Ιερού Ναού του Αγίου Αθανασίου, ο τελευταίος Ατσιχωλίτης παπάς του χωριού.\nΚΑΝΙΣΤΡΑ Ιωάννη, ‛‛Κοτσιώνη’’ (1825).\nΚΑΝΙΣΤΡΑ Βασιλείου, ‛‛Βασιλάρα’’ (1835)*.\nΚΑΝΙΣΤΡΑ Αθανασίου, ‛‛Μπαλάση’’ (1855).\nΣημειώνεται σχέση αδελφών μεταξύ ΚΑΝΙΣΤΡΑ ‛‛Βασιλάρα’’ (1835) και Κάνιστρα Βελιώτας, η οποία ενυμφεύθη τον Ιωάννη Θανή καταγόμενον από τη Στεμνίτσα, χηρεύσασα δέ ενυμφεύθη εκ νέου τον Γεώργιο ΣΚΟΥΡΛΑ, βλ. δένδρο. Από τα έως τώρα διαθέσιμα στοιχεία, δεν προκύπτει άμεση συγγενική σχέση μεταξύ των «πατριαρχών» των κλάδων.\nKλάδοι εξ Αγχιστείας:\nΜΙΚΟΥ ΑΠΟΣΤΟΛΟΥ (1870)\nΚΑΨΙΜΑΛΗ ΗΛΙΑ (1910)\nΠΑΣΧΟΥ Αντωνίου (1910)\nΣύζυγοι μη καταγόμενοι εξ Ατσιχώλου.\n1. Ηλίας Καψιμάλης του Ηλία. Ενεργό μέλος του Συλλόγου Ατσιχωλιτών επί σειρά ετών, Πρόεδρος του Δ.Σ. (2013 - 2017).\n2. Δήμητρα Ι. Κάνιστρα, σύζ. Καψιμάλη Ηλία. Με τη δασκάλα του χωριού Γεωργία Μητροπούλου, σύζυγο του υιού της Ηλία.\n3. Αντώνιος Πάσχος + Βασιλική (Βάσω) Κάνιστρα, δίπλα από το τζάκι.\nΘάνος Χρ. Κάνιστρας. Δημοσιογράφος, σεναριογράφος και παραγωγός μιάς από τις μακροβιότερες σειρές της ελληνικής τηλεόρασης, Μεθοριακός σταθμός (1974-1981).\nΧρήστος Κάνιστρας και Παναγιώτης Κάνιστρας του Αθανασίου. Τα ονοματεπώνυμά τους αναφέρονται μεταξύ των ιδρυτών της Αδελφότητος Ατσιχωλιτών (1906).\n‛‛Γιωργάκης’’ και ‛‛Γιωργάκενα’’\nΣτο Μητρώο Αρρένων είναι εγγγραμμένοι:\n- Κάνιστρας Δημήτριος του Γεωργίου, γεννηθείς το 1882, και\n- Κάνιστρας Χρήστος του Γεωργίου, γεννηθείς το 1886.\nΠροφανώς αδελφοί, οι οποίοι όμως δεν μπορεί να είναι υιοί του Κάνιστρα Γεωργίου του Βασιλείου, γεννηθέντος το 1868, ωστόσο κατά μαρτυρίες είναι ανηψιοί του. Ο Κάνιστρας Χρήστος ενυμφεύθη την Τσουτσάνη Ουρανία (πρώτος γάμος της), αδελφή του ‛‛Παπαδομήτσιου’’, βλ. κλάδο, η οποία κατείχε την γνωστή οικία της ‛‛Γιωργάκενας’’, παραπλεύρως του Αγιοθανάση. Άρα ο πατέρας του μπορεί να ήταν ο ‛‛Γιωργάκης’’.\nΣτον εκλογικό κατάλογο Δήμου Γόρτυνος του 1865 είναι εγγεγραμμένος και ο Κάνιστρας Δημήτριος του Γεωργίου, ετών 38, γεωργός. Δεν διαθέτουμε περαιτέρω στοιχεία. Αν υπάρχουν στη διάθεσή σας, παρακαλούμε να μας ενημερώσετε με μήνυμά σας, επιλέγοντας από τη γραμμή επιλογών Επικοινωνία.\nΔημοσιεύθηκε στις 16 Δεκεμβρίου 2018


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: Πρόσκληση του Ιδρύματος Δημητρίου Αντ. Δελή\nΚΟΙΝΩΦΕΛΕΣ «ΙΔΡΥΜΑ ΔΗΜΗΤΡΙΟΥ ΑΝΤ. ΔΕΛΗ»\nΠαλ. Μπενιζέλου 5\nΑΦΜ: 090055820 – ΔΟΥ: Ε’, ΣΤ’ ΑΘΗΝΩΝ\nΤο κοινωφελές «ΙΔΡΥΜΑ ΔΗΜΗΤΡΙΟΥ ΑΝΤ. ΔΕΛΗ» προκειμένου να χορηγήσει\n[σύμφωνα με το άρθρο 3 τού Οργανισμού του (ΦΕΚ Α΄ 190/15.11.1978), τον\nπροϋπολογισμό του για το έτος 2015, το Ν. 4182/2013 και το ΝΔ 57/1973, όπως\nισχύουν και την από 24.7.2015 απόφαση του Δ.Σ. του] για την περίοδο 2015/2016\nαφενός υποτροφίες σπουδών σε σπουδαστές αδιακρίτως φύλου και αφετέρου δύο\n(2) γαμήλια βοηθήματα σε νεανίδες που έρχονται σε γάμο, καλεί τους\nενδιαφερομένους όπως μέχρι την 20η Οκτωβρίου 2015 υποβάλλουν ή αποστείλουν\nμε συστημένη επιστολή στα γραφεία τής Διοίκησης τού Ιδρύματος που εδρεύει στην\nΑθήνα, οδός Παλ. Μπενιζέλου 5 (Τ.Κ. 105 56) σχετικές προς τούτο αιτήσεις,\nεφόσον διαθέτουν τις κατωτέρω και από το καταστατικό τού Ιδρύματος\nδ) κατά το χρόνο της επιλογής τους, που θα γίνει μέχρι τις 10.11.2015, να είναι\nεγγεγραμμένοι σε Ανώτατο Εκπαιδευτικό Ίδρυμα της Ημεδαπής ή της Αλλοδαπής.\n2. Το χρηματικό όριο της απορίας ορίζεται κλιμακωτά αναλόγως και της\nοικογενειακής καταστάσεως τού ενδιαφερομένου, ως εξής:\nα) Οικογένεια με ένα (1) εξαρτώμενο μέλος με ετήσιο οικογενειακό εισόδημα έως\nβ) οικογένεια με δυο (2) εξαρτώμενα μέλη με ετήσιο οικογενειακό εισόδημα έως\nγ) οικογένεια με τρία (3) εξαρτώμενα μέλη με ετήσιο οικογενειακό εισόδημα έως\nδ) οικογένεια με τέσσερα (4) και άνω εξαρτώμενα μέλη με ετήσιο οικογενειακό\nεισόδημα έως 22.000 €.\nΣτην περίπτωση που δεν ικανοποιηθούν τα παραπάνω εισοδηματικά κριτήρια, τότε\nμπορούν να προσαυξηθούν κατά 1.500 € το κάθε ένα προκειμένου να εκπληρωθεί ο\nσκοπός του ιδρύματος.\n3. Σε περίπτωση μη υπάρξεως ενδιαφέροντος ή μη εγκρίσεως κάποιων εκ τών\nενδιαφερομένων, θα προσαυξάνεται αναλόγως το ποσό της υποτροφίας των τελικώς\nεγκριθησομένων μέχρις βεβαίως του ανώτατου ορίου, που ορίζεται ετησίως από τον\nΟργανισμό τού Ιδρύματος.\n4. Τα γενικά δικαιολογητικά που οφείλει να προσκομίσει ο υποψήφιος υπότροφος με\nγραπτή αίτηση ενδιαφέροντος μέχρι την 20η Οκτωβρίου 2015, η οποία θα υποβάλλεται ή θα αποστέλλεται με συστημένη επιστολή στα γραφεία τής Διοίκησης τού Ιδρύματος στην Αθήνα, επί τής οδού Παλ. Μπενιζέλου 5 (Τ.Κ. 105 56), είναι τα εξής:\nΓια επιπλέον πληροφορίες (οδηγίες για την υποβολή αίτησης κλπ.)\nεπικοινωνήστε με τα Γραφεία της Διοίκησης του Ιδρύματος (τηλ. 210-3297173).\nή επισκεφτείτε την ιστοσελίδα μας στο www.idryma-delis.gr.


Παναγιώτης Ψαθάς / Μαιευτήρας - Γυναικολόγος : ΣΥΜΒΟΥΛΕΥΤΙΚΗ & ΥΠΟΣΤΗΡΙΞΗ » Διατροφή - Institute of Life\nΠοια ψάρια πρέπει να τρώω;\nΚατά την διάρκεια της εγκυμοσύνης υπάρχουν τροφές που απαγορεύεται να τρώτε κι άλλες που καλό θα ήταν να αποφεύγετε. Όσο κι αν η όρεξή σας, σας οδηγεί να ενδώσετε σε απαγορευμένους διατροφικούς πειρασμούς, πρέπει να συγκρατηθείτε.\nΞιφίας: καρχαριοειδή γενικώς, σκουμπρί καθώς ενοχοποιούνται για μεγάλη σγκέντρωση υδραργύρου γεγονός που μπορεί να επηρεάσει την ανάπτυξη του νευρικού συστήματος του εμβρύου αλλά και του παιδικού εγκεφάλου στη συνέχεια.\nΟι έγκυες γυναίκες πρέπει να τρώνε περισσότερα ψάρια - τουλάχιστον 250 γραμμάρια την εβδομάδα - για να αποκτήσουν εξυπνότερα παιδιά σύμφωνα με σημερινή οδηγία του Αμερικανικού Οργανισμού Τροφίμων και Φαρμάκων FDA αλλά και της Αμερικανικής Υπηρεσίας Προστασίας Περιβάλλοντος (EPA).\nΗ ίδια συμβουλή ισχύει και για τις μητέρες που θηλάζουν αλλά και για όσες επιθυμούν να μείνουν έγκυοι, με μια προειδοποίηση:\nΝα επιλέγουν ψάρια με χαμηλά επίπεδα υδραργύρου. Τρώγοντας 250 έως 340 γραμμάρια ψαριών με χαμηλά επίπεδα υδραργύρου, οι έγκυες γυναίκες μπορούν να βελτιστοποιήσουν τα αναπτυξιακά αλλά και τα γενικότερα οφέλη για την υγεία των παιδιών τους, επισημαίνουν ο ερευνητές που διεξήγαγαν τη μελέτη του FDA σε 1000 έγκυες γυναίκες, η οποία αποκάλυψε ότι το 21% δεν είχε φάει κανένα ψάρι τον προηγούμενο μήνα, ενώ το 75% έτρωγαν λιγότερα από 130 γραμμάρια την εβδομάδα.\nΌταν μια έγκυος γυναίκα πίνει, το αλκοόλ ταξιδεύει μέσω του αίματος της στους ιστούς και τα όργανα του μωρού.\nΑυτό σημαίνει ότι όταν μια έγκυος μητέρα πίνει ένα ποτήρι κρασί, το μωρό της πίνει επίσης ένα ποτήρι κρασί.\nΤο αλκοόλ διασπάται πολύ πιο αργά στο σώμα του μωρού σε σχέση με έναν ενήλικα. Αυτό σημαίνει ότι παραμένει στο αίμα του μωρού περισσότερο από ότι στο αίμα της μητέρας του κι αυτό είναι πολύ επικίνδυνο γιατί μπορεί μερικές φορές να οδηγήσει σε δια βίου βλάβες. Πίνοντας πολύ αλκοόλ κατά τη διάρκεια της εγκυμοσύνης μπορεί να προκαλέσει εμβρυϊκό αλκοολικό σύνδρομο στο μωρό. Πρόκειται για μια ομάδα γενετικών ανωμαλιών με συμπτώματα που μπορεί να περιλαμβάνουν:\nκαρδιακές ανωμαλίες, αλλαγές στο σχήμα του προσώπου,\nπροβλήματα στην σκέψη και την ομιλία,\nΠοιά ποσότητα αλκοόλ θεωρείται ακίνδυνη;\nΔυστυχώς, δεν υπάρχει ασφαλής απάντηση. Η χρήση του αλκοόλ πάντως, φαίνεται να είναι πιο επιβλαβής κατά τη διάρκεια των 3 πρώτων μηνών της εγκυμοσύνης.


Σανδαλια Aster Baskia 610410 Μπλε-καμελ (eu:24) - Αγορι-υποδηση-πεδιλα (PL1.152035024)\nΑρχική > Βρεφικά - Παιδικά > Πέδιλα > ΣΑΝΔΑΛΙΑ ASTER BASKIA 610410 ΜΠΛΕ-ΚΑΜΕΛ (EU:24)\nΣΑΝΔΑΛΙΑ ASTER BASKIA 610410 ΜΠΛΕ-ΚΑΜΕΛ (EU:24)\nΣανδάλι της μάρκας Aster, σε μπλε-κάμελ χρώμα και και διπλό velcro.\nΣΑΝΔΑΛΙΑ ASTER BASKIA 610410 ΜΠΛΕ-ΚΑΜΕΛ (EU:24) (PL1.152035024)\n60.25 39.16 €\nΣΑΝΔΑΛΙΑ ASTER BASKIA 610410 ΜΠΛΕ-ΚΑΜΕΛ (EU:24) PL1.152035024 PL1.152035024 ASTER ASTER ΑΓΟΡΙ-ΥΠΟΔΗΣΗ-ΠΕΔΙΛΑ Κατηγορία: ΑΓΟΡΙ-ΥΠΟΔΗΣΗ-ΠΕΔΙΛΑ •ASTER στην κατηγορία ΑΓΟΡΙ-ΥΠΟΔΗΣΗ-ΠΕΔΙΛΑ Σανδάλι της μάρκας Aster, σε μπλε-κάμελ χρώμα και και διπλό velcro.Ταυτόχρονα άνετο αλλά και μοδάτο!!Με εύκαμπτη λαστιχένια σόλα. Company Info Η γαλλική μάρκα των παιδικών υποδημάτων Aster ιδρύθηκε το 1913 στο Saint-Astier, απ' όπου πήρε και το όνομά της και είναι σήμερα ένα από τα μεγαλύτερα ονόματα στα παιδικά παπούτσια στη Γαλλία. Το βασικό μοντέλο παπουτσιού της εταιρίας είναι Aster Dingo, ένα μοντέλο παπουτσιών των οποίων οι ρίζες είναι από το 1913 και έχει εξελιχθεί με την πάροδο του χρόνου. Σε συμφωνία με την εποχή και τις τάσεις, αυτό το μοντέλο παπουτσιού μπορεί να βρεθεί σε διάφορα σχέδια και χρώματα. Μοντέρνο και διαχρονικό, άνετο και εκλεπτυσμένο, κομψό και casual, τα παπούτσια Aster φέρνουν ένα στυλ που είναι αποφασιστικά σύγχρονο, παραμένοντας όμως πιστά και στην κλασική τους κληρονομιά. Aster, μόνο το καλύτερο για τα πόδια των παιδιών! Τα προϊόντα των κατηγοριών Αθλητικά, Βρεφικά - Παιδικά πωλούνται από την εταιρεία Electronic Shopping Greece ΑΕ σε συνεργασία με το site Plus4u.gr. Η υποστήριξη μετά την πώληση και οι εγγυήσεις των προϊόντων αυτών παρέχονται από την ίδια εταιρεία μέσα από το site www.plus4u.gr και το τηλεφωνικό κέντρο 211 2000 700. Μπορείτε να συνδυάσετε τα προϊόντα αυτά με τα υπόλοιπα προϊόντα του e-shop.gr και να τα παραλάβετε μαζί ώστε να μειώσετε τα έξοδα αποστολής. Μπορείτε επίσης να παραλάβετε από οποιοδήποτε eshop point με μηδενικά έξοδα αποστολής ανεξαρτήτως ύψους παραγγελίας! ΣΑΝΔΑΛΙΑ ASTER BASKIA 610410 ΜΠΛΕ-ΚΑΜΕΛ (EU:24)


Νάντια Γιαννακοπούλου για τον Μάξιμο Μουμούρη: «Έκλεψα τον ωραίο του σχολείου» (video) | newsbreak\nΝάντια Γιαννακοπούλου για τον Μάξιμο Μουμούρη: «Έκλεψα τον ωραίο του σχολείου» (video)\n10-12-2019 - 13:26μμ\nΟ ηθοποιός, Μάξιμος Μουμούρης και η βουλευτής του ΚΙΝΑΛ, Νάντια Γιαννακοπούλου βρέθηκαν καλεσμένοι στην εκπομπή του Νίκου Χατζηνικολάου, «Ενώπιος Ενωπίω».\nΣε μία από τις σπάνιες κοινές εμφανίσεις τους ο ταλαντούχος ηθοποιός μίλησε για τη ζωή του δίπλα σε μια πολιτικό, με την οποία μάλιστα έχει αποκτήσει τρεις κόρες.\nΔείτε επίσης: Η Παναγιωτάκου του ιδρύματος Ωνάση έδωσε συνέντευξη στους υβριστές της\n«Αντέχω» δήλωσε μεταξύ άλλων ο Μάξιμος Μουμουρής, καθώς όπως κι εκείνη στο δεν έχει ένα στάνταρ ωράριο στο πρόγραμμά της, έτσι κι εκείνος στην υποκριτική.\nΟι δυο τους γνωρίζονται από το σχολείο, όπως δήλωσε και η κα. Γιαννακοπούλου, «ο Μάξιμος ήταν ο ωραίος του σχολείου. Όλες ήμασταν ερωτευμένες μαζί του. Όμως το γεγονός πως ήταν απολύτως αφοσιωμένος στο μπάσκετ, τη μπάλα και σε τίποτε άλλο καταλαβαίνεις πως αυτό το πολλαπλασίαζε.»\nΤην πρώτη κίνηση, όπως αποκαλύφθηκε από τη Νάντια Γιαννακοπούλου έκανε εκείνη. Του έστειλε μήνυμα για τα γενέθλια του, όταν πια εκείνη έκανε το μεταπτυχιακό της, μόνο που μπερδεύτηκε και του ευχήθηκε δύο μέρες νωρίτερα.\nΣτην κρίσιμη ερώτηση πόσο ΠΑΣΟΚ είναι ο Μάξιμος; Ο ηθοποιός απάντησε: «Ανήκα πάντα στον χώρο του κέντρου. Και από καταβολής οικογένειας και εγώ σαν ιδεολογική σκεπτική. Ίσως και λίγο πιο αριστερά. Οπότε ακόμα και σε αυτό ταιριάξαμε κατά έναν τρόπο».\nΟι Χριστιανοί στην Τουρκία φοβούνται μετά τη μετατροπή της Αγίας Σοφίας σε τζαμί


ΠΕΙΡΑΤΕΣ ΤΗΣ ΠΙΣΙΝΑΣ VS COVID-19 | Baby Swimming Θεσσαλονίκη | Πειρατές της Πισίνας\nΑπό το 2012 που λειτουργεί το πρόγραμμα, έχουμε διασφαλίσει τη μέγιστη ποιότητα στην καθαριότητα και απολύμανση σε όλους τους χώρους του 5* ξενοδοχείου μας καθώς και στους χώρους της πισίνας. Η πολυετή εμπειρία μας, μας δίνει τη δυνατότητα να ανταποκριθούμε απόλυτα στις υπάρχουσες συνθήκες και να είμαστε ακόμα πιο σχολαστικοί, καθώς θα ακολουθήσουμε αυστηρά όλους τους κανόνες υγιεινής, βάσει πρωτοκόλλου για το Covid -19. Για να καταφέρουμε την μη μετάδοση του ιού και να κολυμπάμε με ασφάλεια επιβάλλεται από όλους η τήρηση των κανόνων που προβλέπονται, έχοντας ατομική και συλλογική ευθύνη. Παρακάτω , σας ανακοινώνουμε τα μέτρα προστασίας και τις οδηγίες για την ομαλή λειτουργία του προγράμματος:\nΟι πισίνες είναι από τα πιο ασφαλή περιβάλλοντα εν μέσω Covid, λόγω της ύπαρξης του χλωρίου. Μετά την ανακαίνιση και αναβάθμιση της πισίνας μας, σας παρέχουμε τους πιο σύγχρονους χώρους για την μέγιστη ασφάλεια σας!\nΕίναι απαραίτητη η χρήση μάσκας για όλους τους ενήλικες κατά την είσοδο και έξοδο σας σε όλους τους χώρους, εκτός από την ώρα του μαθήματός σας.\nΤηρείτε τις αποστάσεις ασφαλείας που προβλέπονται από τον ΕΟΔΥ, μέσα στην πισίνα, στα αποδυτήρια και σε όλους τους χώρους του ξενοδοχείου.\nΑντισηπτικά υγρά θα εξακολουθούν να υπάρχουν στα αποδυτήρια, ωστόσο θα τα βρίσκετε και στην είσοδο και στην υποδοχή της πισίνας.\nΕίναι απαραίτητη η προσκόμιση και ανανέωση όλων των ιατρικών γνωματεύσεων από όλους τους συμμετέχοντες εκ νέου. Λόγω του νέου κορωνοϊού θα πρέπει να ανανεωθούν και οι γνωματεύσεις που δεν έχουν λήξει.\nΗ υποδοχή της πισίνας δε θα λειτουργεί ως χώρος αναμονής όσο επικρατεί η τρέχουσα κατάσταση. Στο χώρο της πισίνας θα επιτρέπεται η είσοδος μόνο σε όσους συμμετέχουν στα μαθήματα. Οι υπόλοιποι συνοδοί θα μπορούν να περιμένουν στο lobby ή στον εξωτερικό χώρο του ξενοδοχείου .\nΗ χρήση των αποδυτηρίων θα αφορά μόνο στην προετοιμασία και αλλαγή σας. Είναι υποχρεωτικό να κάνετε ντους με νερό πριν τα μαθήματα, ωστόσο προς αποφυγήν συνωστισμού, δε θα μπορείτε να κάνετε μπάνιο μετά τα μαθήματα.\nΗ ώρα προσέλευσης στο χώρο μας θα είναι 10 λεπτά πριν το μάθημά σας για την προετοιμασία σας. Παρακαλούμε φοράτε τα μαγιό σας από το σπίτι, ώστε να μειώσετε το χρόνο προετοιμασίας σας. Επιπλέον, η αποχώρησή σας από τους χώρους μας θα πρέπει να γίνεται εντός 15 λεπτών από την λήξη του μαθήματός σας, καθώς αμέσως μετά θα εισέρχονται οι συμμετέχοντες του επόμενου τμήματος.\nΘα εξακολουθούμε να απολυμαίνουμε τα παιχνίδια και τον εξοπλισμό τακτικά και με περισσότερη σχολαστικότητα.\nΠαρακαλούμε, μην έρχεστε στα μαθήματα σε περίπτωση ασθενείας ή αδιαθεσίας, δηλ. αν έχετε καταρροή, βήχα, πυρετό ή οποιοδήποτε άλλο σύμπτωμα ίωσης. Εμείς θα φροντίσουμε να αναπληρώνετε τα μαθήματά σας όπως πάντα!\nΟι μέρες λειτουργίας του προγράμματος θα είναι Δευτέρα - Τρίτη -Τετάρτη απόγευμα και Κυριακή πρωί. Τις υπόλοιπες μέρες και ώρες θα παραμένει κλειστή. Η πισίνα θα λειτουργεί μόνο για το πρόγραμμα baby swimming και δε θα γίνεται χρήση της από τους πελάτες του ξενοδοχείου ή εξωτερικούς πελάτες.\nΜε βάση το γενικό πρωτόκολλο της Υγειονομικής Επιστημονικής Επιτροπής της ΓΓΑ, στην πισίνα μας η χωρητικότητα ορίζεται ως εξής: 1 άτομο ανά 6 τ.μ. επιφάνειας νερού*. Επομένως, σε κάθε τμήμα μπορούν να συμμετέχουν έως 7 άτομα. Εμείς έχουμε εξασφαλίσει όλα τα τμήματά μας να μην υπερβαίνουν τον αριθμό των 6 παιδιών (και 6 συνοδών αντίστοιχα στα τμήματα βρεφικής κολύμβησης)


Mystika Omorfias - Beauty Chamber: 5 ΣΥΜΒΟΥΛΕΣ ΜΑΚΙΓΙΑΖ ΓΙΑ ΚΟΚΚΙΝΟΜΑΛΕΣ\n5 ΣΥΜΒΟΥΛΕΣ ΜΑΚΙΓΙΑΖ ΓΙΑ ΚΟΚΚΙΝΟΜΑΛΕΣ\nΑν είσαι κοκκινομάλλα το μακιγιάζ σου έχει και αυτό τα μυστικά του για να είσαι κούκλα! Παρακάτω θα βρεις άγνωστα τιπ μακιγιάζ που θα αναδείξουν την ομορφιά σου.\nΡοζ χείλη: το ροζ είναι ένα χρώμα που σου ταιριάζει τέλεια αν είσαι κοκκινομάλλα, οπότε γιατί να μην δώσεις μια girlie λάμψη στα χείλη σου; Βρες την απόχρωση του ροζ που σου ταιριάζει. μην απορήσεις αν δεις και τις πιο έντονες ροζ σκιές να σου ταιριάζουν πολύ. Ακόμη και ένα φούξια χρώμα είναι ικανό να σου δώσει το χρώμα που χρειάζεσαι!\nΛίγο ανοιχτόχρωμο κονσίλερ κάτω από τα μάτια: αν είσαι φυσική κοκκινομάλλα και έχεις ανοιχτή απόχρωση δέρματος τότε δεν χρειάζεται να φοράς πολύ μέικ-απ. Ένα τέλειο τιπ μακιγιάζ για κοκκινομάλλες που μπορεί να μην ξέρεις είναι πως με λίγο κονσίλερ κάτω από τα μάτια μπορείς να καλύψεις τους κύκλους και να φωτίσεις την περιοχή αλλά και ολόκληρο το πρόσωπο σου. Ίσως και μια απαλή πούδρα να είναι αρκετή για να καλύψεις διακριτικά τα σημεία που θέλεις.\nΌχι στο βαρύ μέικ-απ! Το βαρύ μέικ-απ το μόνο που κάνει είναι να επιβαρύνει το δέρμα σου. Ειδικά αν υπάρχουν χρωματικές διαφορές μεταξύ της απόχρωσης της επιδερμίδας και του μέικ-απ είναι το χειρότερο που μπορείς να κάνεις. Οι διχρωμίες και το βαρύ μέικ-απ δεν ταιριάζει στο "διάφανο" ανοιχτόχρωμο δέρμα σου! Εσύ θέλεις μια BB κρέμα που να σου προσφέρει ανάλαφρη κάλυψη που δείχνει φυσική.\nΤο μαύρο άι-λάινερ δίνει άλλη διάσταση στο βλέμμα σου! Το κλασικό και λατρεμένο cat eye ταιριάζει σε ξανθές και κοκκινομάλλες πάρα πολύ ειδικά με μια απαλή βάση σε μπεζ απόχρωση. Η έντονη γραμμή τονίζει τα μάτια σου και μεταμορφώνει όλο σου το λουκ.\nΟι μοβ σκιές σου πάνε γάντι! Το μοβ είναι ένα χρώμα που σου ταιριάζει γάντι! Έτσι ναι μεν τονίζεις τα μάτια σου αλλά σε ένα απαλό λουκ αν προτιμήσεις μια λιλά απόχρωση του μοβ. Το πιο σκούρο μοβ είναι ιδανικό για την βραδινή σου έξοδο αφού γενικά οι μοβ αποχρώσεις ταιριάζουν τέλεια με τα χρώματα σου.\nΘα βρείτε πολλά προϊόντα περιποίησης δέρματος και μακιγιάζ στη Strawberrynet!!\nΑναρτήθηκε από Mystika Omorfias στις 9:59:00 π.μ.


Τον Μάιο θα ανοίξουν τα Τέμπη - Ειδήσεις Newsit.gr\nNewsit / Ελλάδα / Τον Μάιο θα ανοίξουν τα Τέμπη\nΤον Μάιο θα ανοίξουν τα Τέμπη\nΔημοσιεύθηκε: 12.02.2010 | 09:57\nΠολύ μετά το Πάσχα και όπως όλα δείχνουν μετά και την πρωτομαγιά θα ανοίξουν τα Τέμπη.\nΣτις αρχές ή στα μέσα Μαΐου θα έχουν ολοκληρωθεί τα έργα αποκατάστασης στα Τέμπη, για να δοθεί και πάλι στην κυκλοφορία ο οδικός άξονας.\nΎστερα από τις πρώτες εργασίες οι τεχνικοί έχουν πλέον μια καλύτερη εκτίμηση σύμφωνα με την οποία εκτός απροόπτου ο δρόμος θα δοθεί και πάλι στην κυκλοφορία μέσα στον Μάιο. Αυτή τη στιγμή εκτελούνται από εξειδικευμένο προσωπικό εργασίες ξεσκαρώματος σε μια αρκετά μεγάλη έκταση στην περιοχή που έγινα οι πτώσεις των βράχων. Τις εργασίες όμως καθυστερούν οι ισχυρές βροχοπτώσεις.\nΑυτό το χρονικό διάστημα ελέγχονται επίσης οι βράχοι σε μια αρκετά μεγάλη ακτίνα για να διαπιστωθεί μήπως υπάρχουν και άλλοι επικίνδυνοι για πτώση. Μέτα την αφαίρεση τους αυτοί θα δεθούν με συρμάτινα πλέγματα, ώστε να αποφευχθούν μελλοντικές καταπτώσεις.\nΠάντως η ταλαιπωρία των οδηγών δεν έχει τέλος. Οι παρακάμψεις που γίνονται μέσα σε δρόμους άθλιους και ο χρόνος που χρειάζεται κάποιος πλέον τον κάνουν πολύ σοβαρά να σκεφτεί το ενδεχόμενο ενός ταξιδιού. Μάλιστα κανείς δεν μπορεί να διανοηθεί τι θα γίνει στους δρόμους μέσα στο Πάσχα.\nΙερώνυμος για ταυτότητα φύλου: Η θέση μας είναι σταθερή και δεν δέχεται...\nΚηπευτικά χωρίς «ταυτότητα» στου Ρέντη – Δεσμεύτηκαν πάνω από 4 τόνοι


5 Λόγοι που αρνείσαι την επίσκεψη στον Ψυχολόγο | Blog xo.gr\n5 Λόγοι που αρνείσαι την επίσκεψη στον ψυχολόγο!\nΗ σκηνή σού είναι γνώριμη. Ο πρωταγωνιστής μιας ταινίας ή σειράς, ξαπλωμένος σε έναν καναπέ, να μιλάει περίλυπος για όσα τον βασανίζουν, και από πάνω ο ψυχολόγος, ένας αυστηρός, βλοσυρός κύριος, μέσης ηλικίας συνήθως, με παρουσιαστικό ακαδημαϊκού της παλιάς σχολής, να σημειώνει με ιδιαίτερο ζήλο ό,τι ακούει. Ίσως, αυτή η εικόνα είναι που σε αποτρέπει από το να επισκεφθείς τον ψυχολόγο. Όμως, είμαστε σίγουροι ότι δεν είναι ο μοναδικός λόγος που διστάζεις να σηκώσεις το ακουστικό του τηλεφώνου σου και να καλέσεις τον τηλεφωνικό αριθμό του ψυχολόγου; Υπάρχουν 5 λόγοι που αρνείσαι την επίσκεψη στον ψυχολόγο και θα τους δεις παρακάτω!\nΛόγος Νο1: «Δεν έχω τίποτα μωρέ!»\nΣίγουρα; Βάζεις το χέρι σου στη φωτιά, όπως λέει και μια γνωστή φράση, ότι δεν έχεις τίποτα; Μήπως υποτιμάς αυτό που σε απασχολεί; Δεν είναι καθόλου σπάνιο, για κάποιον άνθρωπο που φοβάται τη επίσκεψη στον ψυχολόγο, να υποτιμά το πρόβλημά του και να θεωρεί ότι είναι απλά μια μπόρα που θα περάσει. Μια μικρή δυσκολία που θα τη ξεπεράσει, αν αποφασίσει να την προσπεράσει και να την αγνοήσει. Ίσως να ανήκεις και εσύ σε αυτήν την κατηγορία. «Όλα θα βρουν το δρόμο τους» λες, αλλά είναι έτσι;\nΜπορεί να φαίνεται απόλυτο, αλλά η απάντηση είναι όχι. Κάθε πρόβλημα που χρονίζει, δημιουργεί συμπτώματα που\nεπιδεινώνονται συνεχώς. Τα ψυχολογικά προβλήματα μπορούν να επηρεάσουν το υποσυνείδητο. Να προκαλέσουν συμπτώματα, όπως το έντονο άγχος ή οι εφιάλτες.\nΛόγος Νο2: «Καλά, θα μιλήσω σε κάποιον δικό μου πρώτα»\nΈνας από τους πιο διαδεδομένους μύθους σχετικά με το επάγγελμα του ψυχολόγου είναι ότι όποιος έχει φίλους, δε χρειάζεται συνεδρίες. Η άποψη αυτή επικρατεί και είναι ίσως και ένας από τους βασικούς λόγους που οι περισσότεροι βρίσκουν παρηγοριά ακούγοντας τις συμβουλές φίλων. Το συναίσθημα όμως της παρηγοριάς, είναι προσωρινό. Δεν υποστηρίζουμε, φυσικά, ότι δεν πρέπει να έχεις φίλους και να μιλάς μαζί τους για ό,τι σε απασχολεί. Το ίδιο, βέβαια, ισχύει και για τους συγγενείς σου. Όμως, αυτό το κάτι παραπάνω, το κάτι διαφορετικό που μπορεί να σου προσφέρει ο ψυχολόγος είναι, πάνω από όλα, η επαγγελματική του αντικειμενικότητα.\nΟ ψυχολόγος είναι ένας άνθρωπος που δεν σε γνωρίζει, και για αυτόν τον λόγο ακριβώς, είναι συναισθηματικά αποστασιοποιημένος από τις υποθέσεις σου, άρα και αμερόληπτος σε πολύ μεγάλο βαθμό. Βεβαίως, μιλάμε για έναν εξειδικευμένο επαγγελματία, που πέρα από την πείρα του, διαθέτει και τις απαραίτητες επιστημονικές γνώσεις για να κρίνει τι του λες.\nΛόγος Νο3: «Τι θα πω σε έναν άγνωστο;»\nΝτρέπεσαι. Το καταλάβαμε και δε σε κατηγορούμε καθόλου. Ποιος δε θα σκεφτόταν το ίδιο με εσένα; Μπαίνεις σε ένα δωμάτιο, κάθεσαι μπροστά σε έναν άγνωστο και πρέπει ξαφνικά να μιλήσεις για όσα σε απασχολούν. Καταρχήν, μια απαραίτητη διευκρίνιση. Οι ψυχολογικές συνεδρίες δε γίνονται σε σκοτεινά δωμάτια. Η επίσκεψη στον ψυχολόγο, γίνεται κάτω από φυσιολογικές συνθήκες. Δεν υπάρχει μια λάμπα στο κέντρο του τραπεζιού, ούτε ο ψυχολόγος σου κάθεται όρθιος πάνω από τον ώμο σου. Δεν είναι ανακριτής, με λίγα λόγια, και δε σου ζητάει να μιλήσεις αυτή τη στιγμή! Μπορείς να πεις αυτά που θέλεις στον ψυχολόγο σου, όταν θέλεις να τα πεις, και με τον τρόπο σου.\nΟ ψυχολόγος θα σε ακούσει προσεκτικά, χωρίς να σε κατακρίνει ή να σε ειρωνευθεί, και το σημαντικότερο όλων, θα τηρήσει την επαγγελματική του υπόσχεση να μην μεταφέρει τίποτα από όσα αναφερθούν στη συνεδρία σε τρίτους και θα κάνει στοχευμένες ερωτήσεις για να μάθει την ιστορία σου. Σωστά το κατάλαβες. Οι ψυχολόγοι δεσμεύονται από το ιατρικό απόρρητο. Σε εκείνους μπορείς να μιλήσεις για τα προβλήματα που έχεις με την σχέση σου, τα επαγγελματικά σου και οποιοδήποτε άλλο ζήτημα σε βασανίζει. Μοναδική εξαίρεση στον εν λόγω κανονισμό αποτελεί η αναφορά εκ μέρους του συμβουλευμένου μιας εγκληματικής ενέργειας.\nΛόγος Νο4: «Και αν με βγάλει τρελό;»\nΜια καθόλου παράλογη και ασυνήθιστη φοβία. «Θα πάω εκεί και θα μου βρει κάτι», «Θα με βγάλει τρελό». Η τρέλα είναι ένα ενδεχόμενο που φοβίζει πολλούς ανθρώπους και δεν βοηθάει να κλείσεις ραντεβού για επίσκεψη στον ψυχολόγο, αλλά δεν είναι μια σαφώς καθορισμένη κατάσταση από τους επιστήμονες. Πέρα από αυτό, η κυρίαρχη αντίληψη στο χώρο των ψυχολόγων είναι ότι οι άνθρωποι που παρακολουθούν τις συνεδρίες δεν είναι a priori ασθενείς, αλλά εκείνοι που έχουν ξεπεράσει ήδη κάποιες δυσκολίες με τα δικά τους μέσα και χρειάζονται πρόσθετη βοήθεια, για να συνεχίσουν τη προσπάθειά τους.\nΗ βοήθεια αυτή είναι απαραίτητη, επειδή η ψυχολογική κατάσταση ενός ατόμου δεν αποτελεί κάποιο στατικό υπόδειγμα, αλλά ένα δυναμικό συνεχές, ένα πράγμα, δηλαδή, για να το γράψουμε άπλα, που μεταβάλλεται συνεχώς προς τα «πάνω» ή προς τα «κάτω», ανάλογα.\nΛόγος Νο5: «Μήπως όμως είμαι αδύναμος/η;»\nΜια πολύ διαδεδομένη άποψη λέει ότι όποιος/α πάει να δει κάποιο ψυχολόγο, «δεν έχει τα κότσια» για να λύσει τα προβλήματά του/της με ίδια μέσα. Είναι μια πολύ λανθασμένη, αλλά πάνω από όλα επιβλαβής, για το άτομο που χρήζει βοήθειας, άποψη. Καταρχήν είναι αυτονόητο ότι δε μπορούμε να κάνουμε τα πάντα μόνοι μας. Ακόμη σε κάποιες απλές περιπτώσεις, χρειαζόμαστε τη βοήθεια ενός συνανθρώπου μας (π.χ. όταν θέλουμε να κουβαλήσουμε κάτι). Η πρόθεσή μας να αποδεχτούμε τη βοήθεια των άλλων και η ικανότητά μας να συνεργαστούμε μαζί τους είναι μια πηγή δύναμης.\nΑυτό ισχύει και στην περίπτωση της ψυχολογίας.Το πρώτο βήμα για να ξεπεράσεις κάποιο εμπόδιο που σε επιβαρύνει ψυχολογικά, είναι να ζητήσεις τη βοήθεια ενός ψυχολόγου. Εξάλλου, η «συνύπαρξή» σου με τον ψυχολόγο δεν θα είναι μονοσήμαντη. Μέσα απ’ την ψυχοθεραπεία, ο ψυχολόγος σου θα ακολουθήσει ένα μοντέλο αμφίδρομης επικοινωνίας, ένα πλαίσιο διαλόγου, που εξασφαλίζει ότι εσύ θα γίνεις ο «γιατρός του εαυτού σου». Επιπλέον, μπορεί να προβάλλει κάποιες άλλες οπτικές των θεμάτων που σε απασχολούν. Να σου πει κάτι που μπορείνα μην έχεις σκεφτεί ακόμα.\nΣε κάθε περίπτωση, μην αρνείσαι την επίσκεψη στον ψυχολόγο και μην υποτιμάς τη βοήθειά του. Μπορείς να καλέσεις άμεσα τον ψυχολόγο που είδες στον Χρυσό Οδηγό και να κλείσεις το ραντεβού που θα σε βοηθήσει να βελτιώσεις την κατανόηση του εαυτού σου, τις σχέσεις με τους γύρω σου, τη ζωή σου εν γένει.


Όπως και όλα τα νησιά του Αργοσαρωνικού, η Ύδρα είναι ένας δημοφιλής προορισμός για τους Αθηναίους, ιδιαίτερα τα Σαββατοκύριακα. Σε αντίθεση όμως με τα υπόλοιπα, στην Ύδρα δε θα δείτε πράσινα τοπία και δασικές εκτάσεις. Στα 50 τ. χλμ του νησιού κυριαρχούν τα γυμνά τοπία και η άγρια ομορφιά των ορεινών όγκων, ενώ μόνο στο νοτιοδυτικό τμήμα του νησιού υπάρχουν κάποιες μικρές πευκόφυτες εκτάσεις, που μοιάζουν με παραδεισένιες οάσεις.\nΗ περιπέτεια ξεκινά με το που πατάς το πόδι σου στο νησί. Αποχαιρέτα προσωρινά τη συνήθεια του αμαξιού, μιας και όλα τα οχήματα αποκλείονται και άρχισε να εξερευνάς τις «δαντελωτές» παραλίες του νησιού με τα πόδια, με άλλα θαλάσσια μέσα ή ακόμα καλύτερα με τα γαϊδουράκια. Κοινό χαρακτηριστικό σε όλες τις παραλίες είναι τα πεντακάθαρα και κρυστάλλινα νερά. Κάνε λοιπόν ένα μακροβούτι στην βραχώδη παραλία της Σπηλιάς με τα ιδιαίτερα βαθιά νερά ή απόλαυσε το θέαμα στο Αυλάκι, την γεμάτη βότσαλα αμμουδιά δίπλα από την Υδρονέτα, που βρίσκεται στο ομορφότερο μέρος του νησιού, κάτω από τα κανόνια και αυτή πάνω στα βράχια. Μην χάσεις επίσης την ευκαιρία να επισκεφθείς τις παραλίες στο Μικρό καμίνι, στο Βλυχό, στο Μώλο αλλά και στο Καουμόθι μια αμμουδιά με χοντρή άμμο. Για όσους τώρα είναι λάτρεις των θαλάσσιων σπορ, προτείνουμε το Μανδράκι, το παλιό πολεμικό λιμάνι του νησιού. Εδώ μπορείτε να απολαύσετε θαλάσσιο σκι, wind surfing, κτλ.\nΣτην Ύδρα μπορείτε να αγκυροβολήσετε στο κεντρικό λιμάνι ή στο Μανδράκι ή δυτικά του λιμανιού, στα Καμίνια, στον Βλυχό, στον Παλαμιδά, στο Μπίστι, στον Μώλο, στον Άγιο Νικόλαο και στη Δοκό, στον όρμο του Σκίντου, που ανακαλύφθηκε το αρχαιότερο ναυάγιο στον κόσμο.\nΗ «μικρή Αγγλία» της Μεσογείου\nΈρευνες έδειξαν ότι το νησί είχε κατοικηθεί πριν από την προϊστορική εποχή. Οφείλει το όνομά της στα άφθονα νερά, που ανάβλυζαν από τις πλούσιες πηγές που είχε κατά την αρχαιότητα αν και αρκετοί είναι αυτοί που υποστηρίζουν ότι πήρε το όνομα από το μυθικό τέρας που κατοικούσε στο νησί και σκότωσε ο Ηρακλής, την Ύδρα.\nΠολύ γρήγορα το νησί αναδύεται σε εμπορική δύναμη. Αποτέλεσε τον 15ο αιώνα καταφύγιο των κατοίκων άλλων νησιών από τους πειρατές (εξ αιτίας της μορφολογίας του) ενώ τον 18ο αναπτύσσει σημαντικό στόλο, τόσο που πολλοί εκείνη την εποχή την αποκαλούσαν μικρή Αγγλία.\nΙδιαίτερη ήταν και η συνεισφορά του νησιού στον εθνικοαπελευθερωτικό αγώνα του 1821. Συμμετέχει ενεργά διαθέτοντας 130 ετοιμοπόλεμα πλοία χωρητικότητας 30.000 τόνων, 5.400 άνδρες και 2.400 κανόνια.\nΓενικότερα, το νησί από μόνο του αποτελεί ένα αξιοθέατο. Τα πλακόστρωτα δρομάκια, τα ανθοστολισμένα αρχοντικά, τα έπιπλα εποχής και γενικά όλη η δομή της Ύδρας δημιουργούν μια αίσθηση νοσταλγίας λες και όλο το νησί είναι ένα ζωντανό μουσείο.\nΠιο συγκεκριμένα, αξίζει να επισκεφθείτε την ιστορική οικία του Λάζαρου Κουντουριώτη, στην οποία λειτουργεί παράρτημα του Εθνικού Ιστορικού Μουσείου, την οικία του Γεώργιου Κουντουριώτη, στην οποία λειτουργεί Μουσείο Μεταβυζαντινής Τέχνης και Ιστορίας της Ύδρας, και την Αίθουσα Τέχνης και Συναυλιών «Μελίνα Μερκούρη» του Δήμου Υδραίων, η οποία φιλοξενεί έργα διάσημων καλλιτεχνών όλο το χρόνο. Υπάρχουν επίσης πολλά μοναστήρια στο νησί ανοιχτά για τους επισκέπτες όπως αυτό της Αγίας Τριάδας, του Αγίου Νικολάου, της Αγίας Ματρώνης και η Μονή της Γεννήσεως Θεοτόκου Ζούρβας.\nΤο νησί κατάφερε να κρατήσει τον παραδοσιακό του χαρακτήρα χάρη στους κατοίκους του, οι οποίοι διατηρούν ακόμη και σήμερα τα έθιμα τους. Ένα από αυτά είναι ο παραδοσιακός Υδραίϊκος γάμος. Ξεκινάει με το «στρώσιμο του κρεβατιού», στο οποίο φίλοι και συγγενείς προσφέρουν χρηματικά ποσά για το στήσιμο του νέου νοικοκυριού. Την παραμονή του γάμου γίνεται το «λούσιμο της νύφης» από δύο παντρεμένες γυναίκες και στη συνέχεια και το "χτένισμα της νύφης" λίγες ώρες πριν από το γάμο. Συχνά η νύφη αντί νυφικού φοράει\nτην παραδοσιακή υδραίϊκή φορεσιά. Τέλος μετά από την τελετή του γάμου γίνεται γλέντι με τα παραδοσιακά τοπικά όργανα, που είναι το βιολί και το λαούτο.\nΜια σημαντική επίσης παράδοση είναι τα Μιαούλια που πραγματοποιούνται κάθε χρόνο, τέλη Ιουνίου. Οι εκδηλώσεις είναι αφιερωμένες στη δράση του Ναύαρχου Ανδρέα Μιαούλη και περιλαμβάνουν δημοτικούς χορούς, λαμπαδηδρομίες, λεμβοδρομίες και αθλητικούς αγώνες. Ο εορτασμός κλείνει πανηγυρικά με την καύση πυροτεχνημάτων και την αναπαράσταση της πυρπόλησης της τουρκικής ναυαρχίδας, την τελευταία μέρα των εκδηλώσεων.\nΔήμος Ύδρας: 22980-52210, 53003\nΛιμεναρχείο Ύδρας: 22980-52279\nΑστυνομία Ύδρας: 22980-52205\nΝοσοκομείο Ύδρας: 22980-53150


Επίσημη Έκθεση: Οι Βιασμοί από την Ψυχιατρική: Κακοποίηση Γυναικών και Παιδιών\nΟι Βιασμοί από την Ψυχιατρική: Κακοποίηση Γυναικών και Παιδιών<\nΟι Βιασμοί από την Ψυχιατρική: Κακοποίηση Γυναικών και Παιδιών\nΔεν υπάρχει πιο πικρή εμπειρία από αυτή του απελπισμένου θύματος που δέχεται βοήθεια και στη συνέχεια προδίδεται από τον «ευεργέτη» του.\nΦανταστείτε ένα επτάχρονο κορίτσι που έχει παραπεμφθεί σε ψυχίατρο ή σε ψυχολόγο για βοήθεια σχετικά με τα συναισθηματικά προβλήματα που αντιμετωπίζει και τα οποία σχετίζονται με την αιμομοξία. Ας υποθέσουμε ότι ο ειδικός επίσης κακοποιεί σεξουαλικά το κορίτσι κατά τη διάρκεια της «θεραπείας». Μπορείτε να φανταστείτε το μέγεθος της συναισθηματικής αναστάτωσης που υφίσταται αυτό το τραγικό θύμα;\nΜια τέτοια αποτρόπαια προδοσία μετά από μια ήδη σοβαρή προσωπική κρίση μπορεί να επιβαρύνει το θύμα με επιπλέον συναισθηματικό βάρος και αστάθεια.\nΑποτελεί επίσης ένα δριμύ κατηγορώ προς τους «επαγγελματίες» που είναι επιφορτισμένοι με το καθήκον να βοηθούν τους ανθρώπους που είναι ιδιαίτερα εύθραυστοι συναισθηματικά.\nΣτις 31 Οκτωβρίου 2002, Ο Γάλλος ψυχοθεραπευτής Γιαν-Πιέρ Τρεμέλ καταδικάστηκε σε 10 χρόνια φυλάκιση για βιασμό και σεξουαλική κακοποίηση δύο νέων ασθενών που το δικαστήριο αναγνώρισε ότι ήταν εξαιρετικά ευάλωτοι. Ο Τρεμέλ, ηλικίας 52 ετών, ισχυρίστηκε ότι η«θεραπεία» του βασίστηκε σε μια «Ανατολίτικη παράδοση» σύμφωνα με την οποία «ηλικιωμένοι άντρες εισάγουν τα κορίτσια στις σεξουαλικές πρακτικές».\nΤέτοιου είδους «θεραπεία» δεν είναι ποτέ βοήθεια. Είναι μια αηδιαστική προδοσία υπό το πρόσχημα της βοήθειας, ένα συχνά εμφανιζόμενο φαινόμενο στο χώρο της ψυχικής υγείας:\nΜια γυναίκα αντιμετωπίζει στατιστικά μεγαλύτερο κίνδυνο βιασμού όταν βρίσκεται στον καναπέ ενός ψυχιάτρου απ' ό,τι όταν τρέχει μόνη της τη νύχτα μέσα σ’ ένα πάρκο της πόλης.\nΣε μια μελέτη για τη σεξουαλική επαφή θεραπευτή-ασθενούς μεταξύ των Βρετανών ψυχολόγων, το 25 τοις εκατό ανέφερε ότι έχει ως ασθενή κάποιον ο οποίος είχε σεξουαλική σχέση με έναν άλλο θεραπευτή.\nΜελέτη του 2001 ανέφερε ότι ένας στους είκοσι πελάτες που είχαν υποστεί σεξουαλική κακοποίηση από τον θεραπευτή τους ήταν ανήλικος, με μέσο όρο ηλικίας τα 7 για τα κορίτσια και τα 12 για τα αγόρια. Το μικρότερο παιδί ήταν τριών ετών.\nΕνώ η συμπόνια, η κοινή λογική και η ευπρέπεια αναγνωρίζουν ότι η σεξουαλική κακοποίηση των ασθενών αποτελεί σοβαρή και εγκληματική πράξη, οι ψυχίατροι και οι ψυχολόγοι εργάζονται σκληρά για να την απενοχοποιήσουν – ακόμα και όταν τα θύματα της εκμετάλλευσης είναι παιδιά. Συνδυάζοντας τις επινοημένες διαγνώσεις από το Διαγνωστικό και Στατιστικό Εγχειρίδιο Ψυχικών Διαταραχών (DSM-IV) με υπονοούμενα και στρεβλά επιχειρήματα ή ακόμα και με κατάφωρα ψεύδη προσπαθούν να αποποινικοποιήσουν τη σεξουαλική κακοποίηση γυναικών και παιδιών ασθενών τους.\nΕν τω μεταξύ, τα συμβούλια αδειοδότησης επαγγελματιών της ψυχικής υγείας σπάνια κάνουν κάτι πιο σοβαρό από το να ανακαλέσουν προσωρινά την άδεια σε περίπτωση κατηγορίας για «επαγγελματικό παράπτωμα» και να θέσουν σε προσωρινή διαθεσιμότητα έναν επαγγελματία του χώρου.\nΤο 2003, το Πολιτειακό Συμβούλιο Εξέτασης των Ψυχολόγων του Κολοράντο ανακάλεσε την άδεια του Δρ. Τζον Ντάικ, ο οποίος στη θεραπεία ενός πεντάχρονου αγοριού περιέλαβε και τη χρήση σεξουαλικών παιχνιδιών. Σύμφωνα με τον πατέρα του αγοριού, ο γιος του «γυμνώθηκε, βασανίστηκε, περιορίστηκε, κακοποιήθηκε λεκτικά, κακοποιήθηκε σεξουαλικά, υπέστη πλύση εγκεφάλου και απειλήθηκε με έναν τεχνητό φαλλό» κατά τη διάρκεια της υποτιθέμενης θεραπείας.\nΤο 1989, ο Δρ. Πολ A. Γουόλτερς, ψυχίατρος και υπεύθυνος για την υγεία των σπουδαστών στο Πανεπιστήμιο Στάνφορντ της Καλιφόρνια, πρώην επικεφαλής του Τμήματος Ψυχικής Υγείας των Υπηρεσιών Υγείας του Πανεπιστημίου του Χάρβαρντ, αναγκάστηκε να παραιτηθεί αφού κατηγορήθηκε ότι είχε «συχνές σεξουαλικές επαφές» με γυναίκα ασθενή. Στη γυναίκα, που είχε πέσει θύμα σεξουαλικής κακοποίησης ως παιδί, δόθηκαν περισσότερα από 200.000 δολάρια σε εξωδικαστική διευθέτηση. Είπε ότι ο Γουόλτερς την υποχρέωνε να του κάνει στοματικό σεξ, «πολλές φορές και κατά τις δύο από τις τρεις συνεδρίες ψυχανάλυσης ανά εβδομάδα».\nΟρισμένοι ψυχίατροι, ωστόσο, διώχθηκαν ποινικώς και καταδικάστηκαν.\nΣτην Κομητεία Όραντζ, στην Καλιφόρνια, ο ψυχίατρος Τζέιμς Χάρινγκτον Γουάιτ, καταδικάστηκε για τον δια της βίας σοδομισμό ενός άνδρα ασθενούς του. Μετά από έρευνα της Επιτροπής Πολιτών για τα Ανθρώπινα Δικαιώματα (CCHR), αποκαλύφθηκε ότι ο Γουάιτ νάρκωνε νέους άντρες και στη συνέχεια βιντεοσκοπούσε τον εαυτό του κατά τη διάρκεια της σεξουαλικής του επαφής μαζί τους. Ο Γουάιτ καταδικάστηκε σε σχεδόν επτά χρόνια φυλάκισης.\nΚανένας γιατρός, κανένας κοινωνικός λειτουργός και κανένα μέλος οικογένειας δε θα πρέπει να παραπέμψει κανέναν άλλον άνθρωπο για να δεχτεί τις υποτιθέμενες «θεραπείες» ψυχικής υγείας.\nΑυτή η έκθεση είναι μέρος μιας σειράς εκθέσεων της CCHR που ασχολούνται με την προδοσία στον τομέα της ψυχικής υγείας. Δημοσιεύεται για την εξυπηρέτηση του δημοσίου συμφέροντος και ως προειδοποίηση.\nΗ σεξουαλική κακοποίηση από ένα θεραπευτή παραμένει σεξουαλική κακοποίηση. Ο βιασμός από ένα θεραπευτή παραμένει βιασμός. Ποτέ δε συνιστούν θεραπεία. Έως ότου αυτό αναγνωριστεί ευρέως και οι εισαγγελείς και οι δικαστές χειριστούν κάθε παρόμοιο συμβάν όπως του αρμόζει, οι ψυχίατροι, οι ψυχολόγοι και οι ψυχαναλυτές θα εξακολουθήσουν να αποτελούν απειλή για κάθε γυναίκα ή παιδί που υποβάλλεται σε θεραπεία ψυχικής υγείας.


UPDATE Η μάχη της κουτάλας στο χθεσινό prime time | Media - Ειδήσεις NewsIt.gr\nΠρώτη δημοσίευση: 10.12.2010 | 10:25 Από όλα είχε χθες το τηλεοπτικό πρόγραμμα: σειρές αλλά και ριάλιτι μαγειρικής μέχρι ριάλιτι εγκλεισμού. Βέβαια οι κουτάλες είχαν την τιμητική τους καθώς στη μάχη κατέβηκε και ο «Master Chef» αλλά και ο «Τορ Chef» ενώ δεν έλειψε και ο «Εφιάλτης στην κουζίνα». Αξίζει να δούμε όμως ποιοι ήταν οι Master και Τορ της τηλεθέασης αλλά και ποιοι είδαν… εφιάλτες αντικρίζοντας το ραβασάκι της AGB.\nΑς δούμε τώρα τι έγινε στην επόμενη ζώνη, από τις 10 έως τις 11. Στην κορυφή της κατάταξης βρέθηκε ο Έκτορας Μποτρίνι με τον «Εφιάλτη στην κουζίνα» να σημειώνει μέσο όρο 20 στο γενικό σύνολο και 17,2 στο δυναμικό κοινό ενώ η «Γενιά των 592 ευρώ» έφερε αντίστοιχα, 18,4 και 20,6. Στην τρίτη θέση κατέληξε και η δεύτερη ώρα του ριάλιτι μαγειρικής ανεβάζοντας όμως αρκετά τα ποσοστά τηλεθέασης αφού ήταν και η ώρα αποχώρησης. Έτσι η ανακοίνωση ότι ο Γιάννης Γκελντής παίρνει τα μαχαίρια του και φεύγει από τον «Τορ Chef» έφερε για τον ΑΝΤ1 11,8 στο γενικό σύνολο και 17 στο δυναμικό κοινό. Να υπενθυμίσουμε ότι αυτοί είναι οι βρώμικοι μέσοι όροι τηλεθέασης ανά ώρα. Πάμε όμως να δούμε και τους καθαρούς μέσους όρους και στο γενικό σύνολο και στο δυναμικό κοινό, λαμβάνοντας υπόψη μας ότι ο Top Chef ήταν δίωρης διάρκειας.\nΕΦΙΑΛΤΗΣ ΣΤΗΝ ΚΟΥΖΙΝΑ -ALPHA\nΓΕΝΙΑ ΤΩΝ 592 ΕΥΡΩ - MEGA


Δωρεάν μαθήματα ενισχυτικής διδασκαλίας από τους καθηγητές | Σύλλογος Γονέων και Κηδεμόνων 8ου Δημοτικού Σχολείου Νέας Ιωνίας\nΔωρεάν μαθήματα ενισχυτικής διδασκαλίας από τους καθηγητές\nΜε πρωτοβουλία της ΕΛΜΕΡ\nΔωρεάν μαθήματα ενισχυτικής διδασκαλίας σε αδύναμους μαθητές παρέχουν εθελοντικά οι καθηγητές των γυμνασίων και των λυκείων του νομού Ρεθύμνου. Πρόκειται για μια πρωτοβουλία του τοπικού συλλόγου Διδασκόντων Δευτεροβάθμιας Εκπαίδευσης, που πραγματοποιείται για δεύτερη χρονιά προκειμένου να αντικαταστήσουν την υποχρέωση της πολιτείας που προχώρησε στην περικοπή του προγράμματος διδακτικής στήριξης.\nΤα μαθήματα που ξεκίνησαν από χθες θα πραγματοποιούνται σε αίθουσες του 3ου γυμνασίου και λυκείου Ρεθύμνου από τις 2:00 το μεσημέρι έως τις 8:00 κάθε απόγευμα. Εξήντα συνολικά καθηγητές συμμετέχουν αφιλοκερδώς στην πρωτοβουλία αυτή, ενώ μέχρι στιγμής έχουν δηλώσει συμμετοχή 224 μαθητές.\nΌπως ανέφεραν στη διάρκεια συνέντευξης τύπου χθες τα μέλη της Ένωσης Λειτουργών Μέσης Εκπαίδευσης δεν υπάρχουν κριτήρια επιλογής των μαθητών και όποιος ενδιαφέρεται μπορεί να δηλώσει συμμετοχή και να παρακολουθεί τα μαθήματα αυτά. Ζητούν όμως και την στήριξη των γονέων προκειμένου να συμβάλλουν με τον τρόπο τους στην προσπάθεια αυτή, παρέχοντας γραμματειακή υποστήριξη και περιφρούρηση του χώρου στη διάρκεια των απογευματινών μαθημάτων.\nΕιδικότερα, ο πρόεδρος της ΕΛΜΕΡ Ευθύμης Καρουζάκης μιλώντας για τα δωρεάν μαθήματα που ξεκίνησαν χθες είπε: «Αποφασίσαμε σαν ΕΛΕΜΡ να κάνουμε σε εθελοντική βάση μαθήματα σε παιδιά των φτωχών λαϊκών στρωμάτων. Κανένας από τους καθηγητές δεν θα πληρωθεί για το χρόνο που θα διαθέσει στα παιδιά που θα κάνουν μάθημα. Έχουμε τη φιλοδοξία να κάνούμε πολύ καλή δουλειά και να δώσουμε πραγματικό περιεχόμενο σ’ ένα θεσμό που η ίδια η πολιτεία τον είχε απαξιώσει. Την ίδια στιγμή θεωρούμε ότι πιάνουμε το νήμα από εκεί που το είχε αφήσει το ιατρείο κοινωνικής αλληλεγγύης και φτιάχνουμε στην πράξη ένα δίκτυο κοινωνικής αλληλεγγύης, από την στιγμή μάλιστα που θα συνεργαστούμε άμεσα με τους γονείς οι οποίοι σε μεγάλο αριθμό θα κρατήσουν τόσο τη γραμματειακή υποστήριξη όσο και τη φύλαξη των χώρων, θα προσέχουν τις απουσίες των παιδιών και θα κάνουν την ενισχυτική διδασκαλία δική τους υπόθεση».\n«Η πρωτοβουλία αυτή πάρθηκε από το σωματείο μας σε μια περίοδο που η πολιτική των μνημονίων συνθλίβει όλο και περισσότερες οικογένειες και ταυτόχρονα το κράτος αποσύρεται από τις υποχρεώσεις του απέναντι στους πολίτες. Μέσα σε αυτές τις συνθήκες, πολλοί μαθητές μας δεν θα μπορούσαν να έχουν τη διδακτική βοήθεια που έχουν ανάγκη. Το σωματείο μας, διαβλέποντας από πέρυσι προς τα πού κατευθύνεται η χώρα και ποιες συνέπειες θα έχει αυτή η πορεία για την κοινωνία, αποφάσισε να προσπαθήσει να καλύψει αυτή την ανάγκη με το σκεπτικό να προωθήσουμε τις αξίες της συλλογικότητας και της αλληλεγγύης. Κάνουμε πράξη το σύνθημα «Κανένας μόνος του στην κρίση» συμβάλλοντας στη δημιουργία Δικτύων Αλληλεγγύης, ξεκινώντας από αυτούς που είναι πιο κοντά μας, τους μαθητές μας και τις οικογένειές τους. Διεκδικούμε το κοινωνικό δικαίωμα της δημόσιας και δωρεάν παιδείας για όλους. Η πολιτεία οφείλει να καλύπτει τις ανάγκες πρόσθετης διδακτικής στήριξης των μαθητών. Δεν παραιτούμαστε από αυτή τη διεκδίκηση αλλά, αντίθετα, αναδεικνύουμε περισσότερο αυτή την ανάγκη. Δικό μας «χρέος» είναι να μορφώσουμε αυτή τη γενιά όσο καλύτερα μπορούμε», ανέφερε χαρακτηριστικά σε δηλώσεις της η γραμματέας της ΕΛΜΕΡ Δήμητρα Ντρέκη.\nΕκ μέρους των γονέων, πρόεδρος του συλλόγου του 3ου γυμνασίου Στέλιος Κουτζόγλου μεταξύ άλλων, ανέφερε:\n«Οι σύλλογοι γονέων ανταποκρίθηκαν άμεσα στο κάλεσμα της ΕΛΜΕΡ. Οι εκπαιδευτικοί χρειάζονται τη δική μας βοήθεια. Στις δύσκολες αυτές ώρες η δράση των εκπαιδευτικών μας είναι μάννα εξ’ ουρανού, κατάθεση ψυχής φωτεινό παράδειγμα προς μίμηση. Βγάζουν από το αδιέξοδο πολλές οικογένειες που δεν μπορούν λόγω οικονομικής δυσπραγίας, να καταφύγουν στην ιδιωτική επιπρόσθετη διδασκαλία, στα φροντιστήρια. Πρέπει να σταθούμε κοντά τους και έμπρακτα να βοηθήσουμε στη γραμματειακή υποστήριξη και τη φρούρηση των σχολείων».\nΔραστηριότητες από το στέκι καθηγητών\nΠλούσιες δραστηριότητες γίνονται σε καθημερινή βάση στο το στέκι των καθηγητών που βρίσκεται στην οδο Ηλιακάκη.\nΠρόκειται για ένα χώρο όπου γίνονται μαθήματα ξένων γλωσσών, χορού, θεατρικής ομάδας, φωτογραφίας καθώς επίσης και προβολές ταινιών.\n«Εξακολουθούν να υπάρχουν κενά σε καθηγητές και ελλείψεις σε βιβλία»\nΓια ελλείψεις σε καθηγητές και βιβλία που εξακολουθούν να δημιουργούν προβλήματα στην εκπαιδευτική διαδικασία, κάνουν λόγο τα μέλη της ΕΛΜΕΡ οι οποίοι στο περιθώριο της συνέντευξης τύπου αναφέρθηκαν και στο μουσικό σχολείο το οποίο όπως τόνισε ο πρόεδρος της ΕΛΜΕΡ, δεν έχει τη δυνατότητα να κάνει γερμανική γλώσσα επειδή δεν συγκεντρώνει δεκαπέντε μαθητές αλλά δώδεκα και κάλεσε τον περιφερειακό διευθυντή εκπαίδευσης να παρέμβει. Ειδικότερα, ο κ Καρουζάκης, σε δηλώσεις του σημείωσε: «Οδηγούμαστε στα Χριστούγεννα και σύμφωνα με συναδέλφους που έχουν την ευθύνη διακίνησης των βιβλίων έχουμε τα δύο τρίτα για τα μαθήματα γενικής παιδείας. Είναι χαρακτηριστικό ότι δεν έχουν δοθεί τα βιβλία των μαθηματικών της κατεύθυνσης. Στην τεχνική εκπαίδευση έχουμε επίσης προβλήματα σε λιγότερο όμως βαθμό από τη γενική. Στη γενική εκπαίδευση έχουμε οκτώ κενά καθηγητών με πλήρες ωράριο, στην τεχνική εκπαίδευση δέκα με πλήρες ωράριο, δηλαδή περιμένουμε αναπληρωτές για να καλυφθούν τα κενά. Στο μουσικό σχολείο λείπουν τέσσερις συνάδελφοι πλήρους ωραρίου και επτά μειωμένου ωραρίου.\nΤο μουσικό γυμνάσιο πρέπει να στηριχτεί καθώς εκτός του ότι δεν του επέτρεψαν να κάνει ένα ακόμα τμήμα μαθητών στην αρχή της χρονιάς, τώρα δεν το αφήνουν να δημιουργήσουν τμήμα δεύτερης ξένης γλώσσας με βάση την καλοκαιρινή εγκύκλιο του υπουργείου Παιδείας επειδή δεν έχει 15 μαθητές και αλλά 12. Καλούμε τον περιφερειάρχη άμεσα να ανταποκριθεί στο αίτημα του μουσικού σχολείου».\n« Μήτρα και… κόσμος\nΑπό το νηπιαγωγείο πρέπει να αρχίζει η εκπαίδευση για ασφαλέστερο Internet »


Τελεσίγραφο 1 ώρας σε ιδιωτικές κλινικές -200 κλίνες, αλλιώς επίταξη\nΔραματικές είναι οι εξελίξεις στη Θεσσαλονίκη, καθώς το υπουργείο Υγείας επέδωσε τελεσίγραφο στις ιδιωτικές κλινικές της Θεσσαλονίκης να διαθέσουν 200 κλίνες μέχρι τις 9:00 το βράδυ της Πέμπτης, διαφορετικά θα προχωρήσει σε επίταξη.\nΗ υγειονομική κατάσταση έχει επιδεινωθεί και οι κλίνες ΜΕΘ έχουν κατακλυστεί. Για το ενδεχόμενο επίταξης ιδιωτικών κλινικών, εφόσον απαιτηθεί, είχε προειδοποιήσει κατ’ επανάληψη η κυβέρνηση τόσο διά του ίδιου του πρωθυπουργού, όσο και του υπουργού Υγείας κ. Βασίλη Κικίλια και του κυβερνητικού εκπροσώπου, κ. Στέλιου Πέτσα.\nΣτο site, η Πανελλήνια Ένωση Ιδιωτικών Κλινικών αναφέρει: «Με έγγραφό του ο Γενικός Γραμματέας του Υπουργείου Υγείας ζητά από τις Κλινικές της Θεσσαλονίκης την εθελοντική διάθεση 200 νοσηλευτικών κλινών για την νοσηλεία ασθενών με COVID-19. Το έγγραφο στάλθηκε με email και πρέπει να απαντηθεί έως τις 20:00, άλλως θα προβούν σε αναγκαστική επίταξη».\n«Φύλλο πορείας» στις κλινικές μετά το αδιέξοδο για ασθενείς με Covid-19\n«Από το υπουργείο μας είχαν ενημερώσει πριν από ένα μήνα ότι θα χρειαστούν επιπλέον κλίνες σε ιδιωτικές κλινικές στη Θεσσαλονίκη. Το προηγούμενο Σάββατο είχαμε σύσκεψη με τους ιδιοκτήτες, αλλά αρνήθηκαν όλες οι κλινικές. Όλοι μου λένε ότι δεν μπορούν να μπερδέψουν τους ασθενείς με COVID-19 με αυτούς χωρίς COVID-19. Δεν έχουμε άλλωστε, την απαραίτητη εμπειρία για κάτι τέτοιο», ανέφερε μιλώντας στο GRTimes.gr ο κ. Γρηγόρης Σαραφιανός, πρόεδρος της Πανελλήνιας Ένωσης Ιδιωτικών Κλινικών.\nΝα σημειωθεί ότι η Πανελλήνια Ένωση Ιδιωτικών. Κλινικών έχει 100 μέλη πανελλαδικά, ενώ οι ενεργές κλινικές στη Θεσσαλονίκη είναι 10.\nΣύμφωνα με τα στοιχεία (σε αυτά ίσως δεν περιλαμβάνονται οι νέες διασωληνώσεις), το πρωί της. Πέμπτης συνολικά στη Βόρεια Ελλάδα, Μακεδονία και Θράκη, νοσηλεύονται διασωληνωμένοι στις ΜΕΘ 259 ασθενείς με κορωνοϊό, ενώ χθες έγιναν 120 εισαγωγές σε νοσοκομεία της Θεσσαλονίκης.\nΠροκειμένου να αποσυμφορηθεί το σύστημα έχει προκριθεί η μεταφορά ασθενών στην Αττική είτε με. C-130 (σ.σ.: μπορούν να μεταφερθούν μέχρι τρεις ασθενείς), είτε με τρένο, με το οποίο μπορούν να μεταφερθούν περισσότεροι.\nΣτη Λάρισα, σύμφωνα με το onlarissa, δεν υπάρχει κενό κρεβάτι στις ΜΕΘ, ενώ στην 5η. ΥΠΕ καταγράφεται το πιο υψηλό ποσοστό πληρότητας σε ΜΕΘ πανελλαδικά. Η περιφέρεια κατέγραψε την Τετάρτη 207 νέα κρούσματα κορωνοϊού, ενώ και σήμερα βρέθηκε μεταξύ των 9 περιοχών με τριψήφιο αριθμό νέων μολύνσεων.\nΓια τη σημερινή εφημερία μετά την παραλαβή τεσσάρων αναπνευστήρων και ειδικού εξοπλισμού αναμένεται να αναπτυχθούν αντίστοιχα νέα κρεβάτια ΜΕΘ, ανεβάζοντας τον συνολικό αριθμό κρεβατιών. ΜΕΘ στο Πανεπιστημιακό Νοσοκομείο σε 24.\nΠροηγούμενο άρθροΚορωνοϊός: 27χρονος διασωληνωμένος στην Εντατική δίχως υποκείμενα\nΕπόμενο άρθροΧωρίς μέτρα θα φθάναμε ακόμη και τα 23.000 κρούσματα την ημέρα


Οι αφόρητα σέξι των νέων αμερικάνικων τηλεοπτικών σειρών - Special Edition | Oneman\nΟι αφόρητα σέξι των νέων αμερικάνικων τηλεοπτικών σειρών\nΗ νέα τηλεοπτική σεζόν ξεκίνησε με φόρα. Αυτοί είναι κάποιοι 'διαφορετικοί' λόγοι να φας κόλλημα με σειρές που αξίζουν ή να δώσεις 'συγχωροχάρτι' στις υπόλοιπες.\nΟι 'παλιές' καραβάνες που μονοπωλούν το ενδιαφέρον.\nΔεν μιλάμε, φυσικά, για τις πραγματικά παλιές, όπως την 60χρονη Geena Davis του Exorcist, την 50χρονη Maria Bello του Goliath ή την -ακόμη αξιόμαχη- Minnie Driver του Speechless. H οποία, σόρι, αλλά δείχνει μάλλον μεγαλύτερη από τα 46 που είναι.\nΜια φωτογραφία που δημοσίευσε ο χρήστης Min (@driverminnie) στις Σεπ 18, 2016, 8:37μμ PDT\nΑλλά για γυναίκες που έχουμε ήδη πολλάκις εκθειάσει . Όπως την υπέροχη, υπέρτατη και εντελώς αγρίμι Rosario Dawson ως Claire Temple στο Luke Cage. Απίστευτη από την πρώτη στιγμή που την είδαμε ως και σήμερα.\nTην εξίσου σοκολατένια -36χρονη πλέον- Jordana Brewster των Fast & Furious που φέτος βλέπουμε και στο Lethal Weapon και στη νέα σεζόν του Secrets & Lies. Μια πανέξυπνη και κλασάτη γυναίκα που αναβαθμίζει ότι τιμά με την παρουσία της .\nΜια φωτογραφία που δημοσίευσε ο χρήστης jordanabrewster (@jordanabrewster) στις Σεπ 29, 2016, 6:54μμ PDT\nΚαι, έτσι για να μένουμε στο ίδιο μήκος 'χρώματος', την Thandie Newton του Westworld , 43 ετών πλέον, που είναι έξοχη ως η 'ηλικιωμένη' πόρνη που κανείς δεν θέλει.\nΑν και η αδιαφιλονίκητη αποκάλυψη της σεζόν είναι, χαλαρά, η -συμπρωταγωνίστρια της στο Westworld- Εvan Rachel Wood ως η Dolores. Ένα cowgirl να το πιεις στο ποτήρι. Ένας χαρακτήρας που έχει πολλά να μας δείξει στο μέλλον. Μια bisexual σταρ -ναι, και πρώην του Marilyn Manson- που το παραδέχθηκε πολύ πριν αυτό να είναι της μόδας.\nΑπό εκεί και πέρα η λίστα με τις 'old caravans' περιλαμβάνει την 39χρονη Piper Perabo του Coyote Ugly (και του τηλεοπτικού Covert Affairs) που είναι πειστική -και αρκούντως λαχταριστή- ως αδίστακτη τηλεοπτική παραγωγός στο Notorious.\nTην Ali Larter του Heroes που παραμένει άκρως αξιόμαχη ως ατζέντισσα της πρωταγωνίστριας στο Pitch.\nΜια φωτογραφία που δημοσίευσε ο χρήστης Ali Larter (@therealalil) στις Σεπ 6, 2016, 3:33μμ PDT\nΤις Maggie Q (37 ετών) ως πρακτόρισσα του FBI και Natascha McElhone (46 ετών) που άφησε τον Hank Moody για να γίνει Πρώτη Κυρία των ΗΠΑ στο πλευρό του Kiefer Sutherland στο Designated Survivor.\nTην Hayley Atwell, με 1-2 κιλάκια παραπάνω, που μας δείχνει μια άλλη πλευρά της ως ατίθαση κόρη πρώην προέδρου των ΗΠΑ που αναγκάζεται να ασχοληθεί με εκείνους που έχουν αδίκως καταδικαστεί στο Conviction.\nΜια φωτογραφία που δημοσίευσε ο χρήστης Hayley Atwell (@realhayleyatwell) στις Σεπ 22, 2016, 4:25μμ PDT\nKαι την 'εσαεί σεξαστεία' Kristen Bell, που πλέον δεν ταΐζει ψέματα τους πελάτες της στο House of Lies, αλλά τον αρχιτέκτονα του παραδείσου στον οποίο κατά λάθος μπήκε στο The Good Place.\nΜια φωτογραφία που δημοσίευσε ο χρήστης kristen bell (@kristenanniebell) στις Σεπ 18, 2016, 7:08μμ PDT\nΕιδική μνεία στη Mandy Moore, ξεχασμένη από θεούς και ανθρώπους, που -στα 32 της και καπάκι με ένα επώδυνο διαζύγιο- της κλήρωσε εντελώς το Τζόκερ καριέρας με τη συμμετοχή της ως μάνα φαμίλια στην πιο επιτυχημένη νέα σειρά της σεζόν, το δακρύβρεχτο This is Us.\nΜια φωτογραφία που δημοσίευσε ο χρήστης Mandy Moore (@mandymooremm) στις Αύγ 28, 2016, 7:29πμ PDT\nΥ.Γ. Για να εξηγηθούμε και να μην παρεξηγηθούμε. Εδώ μιλάμε για τις πρωταγωνίστριες και δευτεραγωνίστριες των νέων σειρών, αυτών που ξεκίνησαν φέτος. Όχι για διαχρονικές καψούρες τύπου π.χ. Lauren Cohen.\nΈνα βίντεο που δημοσίευσε ο χρήστης Lauren Cohan (@laurencohan) στις Ιαν 26, 2016, 11:04πμ PST\nΕκείνες που βρέθηκαν ξαφνικά πρώτο τραπέζι πίστα\nΗ πιο φρέσκια & ταλαντούχα νέα πρωταγωνίστρια από όλες είναι η 27χρονη Kylie Bunbury, κόρη ενός Καναδού ποδοσφαιριστή που έπαιξε μπάλα σε Αγγλία και Πορτογαλία. Πειστική ως η πρώτη γυναίκα στο Major League Baseball στο Pitch. Μια σειρά που μάλλον δικαιώνει το hype της. Το ίδιο και η πρωταγωνίστριά της.\nΚαι, σε μικρότερο βαθμό, η Peyton List, γνωστή από τα Mad Men, One Tree Hill, Blood & Oil και Flash, που φέτος προκρίθηκε αναπάντεχα στην super league των πρωταγωνιστών ως πρώτο όνομα στο Frequency. Προσοχή. Παίζει συνωνυμία με μια πριγκίπισσα της Disney. Η 'δικιά' μας είναι η πρώην μοντέλα με το εντυπωσιακό πρόσωπο.\nΕνώ γλυκύτατη, επιπέδου Meg Ryan στα καλά της, είναι η -επίσης Καναδέζα- Tori Anderson του No Tomorrow (The Other Kingdom, Killjoys) που δεν κολλάει όταν μαθαίνει ότι έρχεται το τέλος του κόσμου στο rom com No Tomorrow.\nΜια φωτογραφία που δημοσίευσε ο χρήστης Tori Anderson (@tortorra_) στις Φεβ 22, 2016, 1:51μμ PST\nΑν και πιο κοντά στα δικά μας γούστα είναι η wannabe Milla Jovovich στο Resident Evil/ Kate Beckinsale στα Underworld Kelly Overton (Legends, True Blood) του Van Helsing. Μια ηθοποιός με αίμα Τσερόκι που υποδύεται την μοναδική ελπίδα του ανθρώπινου γένους να πάρει τον κόσμο πίσω από τους βρικόλακες.\nΚαι ακόμη περισσότερο η Abigail Spencer (Suits, Rectify) του 'πίσω μπρος στο χρόνια' Timeless. Με άλλα λόγια εκείνη η 35χρονη μελαχρινή με τους φοβερούς κοιλιακούς που μας έμεινε αξέχαστη όταν, στα πλαίσια της θρυλικής διαρροής fappening, μας χάρισε τρία -Οσκαρικού επιπέδου- βίντεο που την δείχνουν να παίζει με τον εαυτό της.\nΜια φωτογραφία που δημοσίευσε ο χρήστης Abigail Spencer (@abigailspencer) στις Μάι 5, 2016, 9:24πμ PDT\nΕνώ τρελλά αναβαθμισμένη είναι, οφείλουμε να το παραδεχθούμε, και η Miley Cyrus που έφυγε από την τηλεόραση ως Hannah Montana και επέστρεψε ως μούσα του Woody Allen στο Crisis in Six Scenes. Νοτ μπαντ, που λένε και στο χωριό μου.\nΜια φωτογραφία που δημοσίευσε ο χρήστης Miley Cyrus (@mileycyrus) στις Σεπ 27, 2016, 4:21μμ PDT\nΕπίσης με χαρά βλέπουμε στο cast του Goliath την Olivia Thirnby, μια γυναίκα με υπέροχο χαμόγελο που έχουμε ερωτευτεί σταθερά από το Junο και μετά.\nΟι πρωτάρες που μας ενθουσίασαν\nΝαι, το Quarry είναι μια πολύ ατμοσφαιρική σειρά. Επίσης είναι η μοναδική μέχρι τώρα που ξεκίνησε με εμάς να βλέπουμε -στο πρώτο επεισόδιο- το γυμνό φιδίσιο κορμί της Νοτιοαφρικανής Jodi Balfour να υποδέχεται τον βετεράνο του Βιετνάμ σύζυγό της πίσω σπίτι με τον πλέον 'ενδεδειγμένο' τρόπο.\nΜια φωτογραφία που δημοσίευσε ο χρήστης Jodi Balfour (@jodiannebalfour) στις Σεπ 8, 2016, 12:54μμ PDT\nΑν και, όπως είναι φυσιολογικό, τα sex symbols της φετινής τηλεοπτικής σεζόν αναγκαστικά και νομοτελειακά είναι τα sex robots του Westworld. Τόσο οι δυο πρωταγωνίστριες (Thandie Newton, Evan Rachel Wood), όχι τόσο η πόρνη Β Angela Sarafyan, το πρόσωπο της οποίας μου κάνει λίγο 'ανακατωμένο', και σίγουρα πάντως οι διάφορες hostess που υποδέχονται τους επισκέπτες και τους υπόσχονται να τους κάνουν τα πάντα (όπως εκείνη που είδαμε στο 2ο επεισόδιο).\nΑπό εκεί και πέρα στα 'τεφτέρια' μας έχουμε σημειώσει το όνομα Otmara Marrero (μοντέλο και ηθοποιός, γέννημα θρέμμα Μαΐάμι) που δεν μας άφησε διόλου αδιάφορους ως η σέξι χάκερ στο Startup.\nΜια φωτογραφία που δημοσίευσε ο χρήστης Otmara Marrero (@_ot) στις Σεπ 19, 2016, 8:42πμ PDT\nΤην Deborah Ayorinde ως ένα από τα -πολλά- σέξι σοκολατένια κορίτσια του Luke Cage.\nΜια φωτογραφία που δημοσίευσε ο χρήστης Deborah Ayorinde (@itsdeborah) στις Οκτ 13, 2016, 7:47πμ PDT\nΚαι, τέλος, την λαχταριστή Jameela Jamil, Ινδικής καταγωγής Βρετανίδα Dj και μοντέλο, που παίζει την υπερφυσικά τέλεια γειτόνισσα της Kristen Bell στο The Good Place.\nΜια φωτογραφία που δημοσίευσε ο χρήστης Jameela Jamil (@jameelajamilofficial) στις Μάι 5, 2016, 1:38μμ PDT


Κορωνοϊός – «Σίγουρα θα προκύψουν κι άλλες μεταλλάξεις» – Τι συμβαίνει με την υποπαραλλαγή της Όμικρον - Οικονομικός Ταχυδρόμος - ot.gr\n21.01.2022 | 08:48\nΤο μήνυμα πως «δεν είναι ώρα για χαλάρωση» καθώς ο αριθμός θανάτων από κοροναϊό θα συνεχίσει να είναι υψηλός έως και τον Φεβρουάριο, έστειλε ο Γιάννης Πρασσάς, διδάκτωρ Μοριακής Βιολογίας του Πανεπιστημίου του Τορόντο.\nΕξήγησε (ΣΚΑΙ) ότι με την Όμικρον «φανήκαμε κάπως τυχεροί» καθώς μέσα στους άπειρους συνδυασμούς εξαπλώθηκε το συγκεκριμένο στέλεχος. Πρόσθεσε ότι οι ειδικοί αναμένουν μεταλλάξεις και κανείς δεν μπορεί να αποκλείσει να εμφανιστούν πιο μολυσματικές εκδόσεις.\n«Είναι ένα σενάριο το οποίο είναι πολύ πιθανό να το δούμε στις παραλλαγές που θα προκύψουν, γιατί σίγουρα θα προκύψουν και άλλες παραλλαγές. Και καθώς θα εμβολιαζόμαστε, χτίζουμε την πληθυσμιακή αυτή ανοσία, ο ιός θα ψάχνει διαρκώς τρόπους να ξεγλιστρά από τα αντισώματα» τόνισε ο κ. Πρασσάς.\nΟ καθηγητής πρόσθεσε ότι, παρότι δεν έχει τελειώσει ακόμα τίποτα, φαίνεται παράθυρο κανονικότητας μετά το κύμα της Όμικρον γιατί πλέον η δεξαμενές του ανοσιακά «παρθένου» πληθυσμού στην κοινότητα θα είναι πάρα πολύ μικρές.\n«Ακόμα και με την Όμικρον οι ανεμβολίαστοι είναι που κατά βάση συρρέουν μαζικά στις ΜΕΘ» τόνισε ο κ. Πρασσάς.\nΤι ισχύει με την Όμικρον 2\nΓια την υποπαραλλαγή της Όμικρον ή παραλλαγή Όμικρον 2 μίλησε χθες ο Γκίκας Μαγιορκίνης στην καθιερωμένη ενημέρωση των συντακτών Υγείας.\nΌπως είπε, από τις αρχές Δεκεμβρίου έχει αναφερθεί ότι η παραλλαγή Όμικρον έχει δύο κλάδους. Ο ένας από τους δύο κλάδους ονομάστηκε «κρυφός» γιατί έχει μία μετάλλαξη στη θέση 67 που τον κάνει μη ανιχνεύσιμο από την κλασσική μέθοδο.\n«Φαίνεται ότι στη Νορβηγία έχει επεκταθεί ίσως και σε κάποιες άλλες χώρες. Κατά πόσο αυτός είναι πιο μεταδοτικός δεν είναι ακόμα γνωστό, καθώς δεν υπάρχουν ακόμα αναφορές από άλλες χώρες. Μπορεί τυχαία να επεκταθεί αυτός ο κλάδος. Μέχρι στιγμής στην Ελλάδα δεν έχει υπάρξει καταγραφή του» ανέφερε ο Γκίκας Μαγιορκίνης.\n«Τα χαρακτηριστικά της υποπαραλλαγής δεν είναι ακόμα σαφή και δεν έχουμε δεδομένα που να αναφέρουν ότι είναι πιο μεταδοτική η προκαλεί μεγαλύτερη νοσηρότητα» πρόσθεσε.


Ο «Γιατρός» πάλευε με την πρόσφυση στα δύο FP, κάτι που παραδέχτηκε και στις δηλώσεις του, με το πέρας των δοκιμών της Παρασκευής (27/10).\n«Ήταν δύσκολη μέρα, αλλά το πρωί ήμασταν άτυχοι επειδή μπορούσαμε να κάνουμε μερικούς γύρους στο στεγνό. Οι συνθήκες δεν ήταν φανταστικές, όμως μπορούσα να πιέσω λίγο και η αίσθηση δεν ήταν τόσο κακή.\nΣτα τελευταία δέκα λεπτά πολλοί αναβάτες έβαλαν τη μαλακή γόμα πίσω για να μείνουν στην πρώτη δεκάδα. Εγώ ήμουν 12ος, αλλά ο ρυθμός μου ήταν αρκετά καλός. Το απόγευμα δουλέψαμε στο βρεγμένο επειδή ήταν γεμάτη νερό η πίστα.\nΒελτιωθήκαμε, σε σύγκριση με το Μότετζι, και ολοκληρώσαμε στην έκτη θέση, όμως δε νιώθω άνετα με τη μοτοσικλέτα επειδή δεν έχουμε αρκετή πρόσφυση. Πρέπει να βελτιωθούμε για να είμαστε ανταγωνιστικοί σε αυτές τις συνθήκες», ήταν τα λόγια του Doctor, που εξακολουθεί να αγωνίζεται, παρά τον σοβαρό τραυματισμό του.


dimiourgia kai xara: Οκτωβρίου 2010\nΑναρτήθηκε από Evagelia στις 3:54 μ.μ. Δεν υπάρχουν σχόλια:\nΤο καλοκαίρι που κατέβηκα στο χωριό, σκέφτηκα να πάω στα αγαπημένα μου πρόσωπα δωράκια φτιαγμένα από τα χέρια μου κι οι λόγοι ήταν ότι αφενός ένα δώρο φτιαγμένο από τα χέρα σου έχει μεγαλύτερη αξία, αφετέρου το γεγονός ότι ήθελα να εξασκήσω περισσότερου ήθελα να είναι κάτι ξεχωριστό και διαφορετικό από ότι κι αν έφτιαχνα τις προηγούμενες χρονιές!\nΑυτό το κεραμίδι το έφτιαξα για το σπίτι της αγαπημένης μου ξαδέρφης της Λένας, για να το κρεμάσει στην εξώπορτά της.\nΤο κεραμίδι ήταν στο φυσικό χρώμα του κεραμικού, οπότε χρειάστηκε και σαν πορώδες υλικό να το περάσω αρκετά χέρια με gesso και να το ταμπονάρω. Αφού στέγνωσε, κόλλησα επάνω το μοτίβο του σπιτιού και κατόπιν τα τριαντάφυλλα λίγο πιο ψηλά. Εννοείται ότι πριν τα κολλήσω, τα είχα κόψει και τα δοκίμαζα επάνω στο κεραμίδι σε διάφορες διατάξεις για να δω ποια θα μου αρέσει περισσότερο. Χρωμάτισα το κενό κομμάτι του κεραμιδιού που δεν καλύφθηκε με το χαρτί σε μια απόχρωση του φυσικού χρώματος τουκεραμιδιού για να μοιάζει περισσότερο το μοτίβο που κόλλησα με ζωγραφιά στο χέρι.\nΔυστυχώς δεν έχω ιδιαίτερα υλικά διακόσμησης και γιαυτό για άλλη μια φορά χρησιμοποίησα τα χρυσό relief της talens για να διακομίσω της καρδιές των λουλουδιών και για να γράψω το 'Καλώς ήλθατε', επάνω δεξιά. Γυαλιστερό βερνίκι εις διπλούν έτσι ώστε να μην πάθει απολύτως τίποτε, γιατί θα βρίσκεται εκτεθειμένο έξω από το σπίτι. Τέλος, σκέφτηκα για να το περάσω και να κρεμαστεί από διάφορες κορδέλες, αλλά τελικά ο σπάγκος μου άρεσε πολύ περισσότερο! Και μπορώ να πω κι όλας ότι ταιριάζει πολύ με φόντο τον σπατουλαριστό τοίχο! :)\nΑναρτήθηκε από Evagelia στις 4:39 μ.μ. 1 σχόλιο:\nΕτικέτες διακόσμηση, κεραμίδι, decoupage\nΑυτό το ξύλο κοπής, ήταν από τα πρώτα πράγματα που επιχείρησα να φτιάξω αμέσως μετά τα σεμινάρια που είχα παρακολουθήσει στην Λένα. Είχα βρει αυτή την χαρτοπετσέτα με τον μάγειρα και μου είχε αρέσει πάρα πολύ κι έτσι είπα να την κολλήσω πάνω σε ξύλο κοπής!\nΈκοψα τις φιγούρες από την χαρτοπετσέτα και τις κόλλησα σε τέτοια διάταξη, έτσι ώστε να φαίνεται ότι ο μάγειρας γλιστράει και του φεύγει η ντομάτα από την κουτάλα, ενώ ένα μαχαιράκι βρίσκεται στον αέρα για να την κόψει και η αλατιέρα αλατοπιπερώνει το πιρουνάκι που έχει πέσει κάτω. Ήθελα κάτι χιουμοριστικό κι έτσι έφτιαξα έναν χαμό στην κουζίνα... χαχαχαχα\nΜετά ταμπονάρισα με γαλάζιο γύρω γύρω το ξύλο και κόλλησα μια γαλάζια καρώ κορδέλα που μου είχε περισσέψει από ένα αγορίστικο γούρι που είχα φτιάξει παλαιότερα, η οποία έδενε πολύ ωραία και με τα σχέδια της χαρτοπετσέτας μου. Τέλος, κόλλησα ένα ημερολογιάκι του 2010 στην λαβή του ξύλου (το οποίο το έκανα αφού είχα βγάλει την φωτογραφία) και το χάρισα στην μαμά του Αντώνη και μπορώ να πω ότι πολύ χαίρομαι που το έχουν κρεμάσει στην κουζίνα τους και το βλέπω όποτε πηγαίνω :)\nΑναρτήθηκε από Evagelia στις 1:13 μ.μ. Δεν υπάρχουν σχόλια:\nΕτικέτες κουζίνα, τεχνική της χαρτοπετσέτας\nΑναρτήθηκε από Evagelia στις 2:17 μ.μ. Δεν υπάρχουν σχόλια:\nΑυτό το καδράκι είναι η 'Υπόσχεση', του Klimnt. To έφτιαξα στην επέτειο των δύο χρόνων μας με τον Αντώνη. Επέλεξα να φτιάξω την Υπόσχεση, ως ένα εκ των δώρων επετείου, γιατί αυτός ο πίνακας μου βγάζει μια αγάπη αυθεντική κι ένα πάθος απύθμενο! Μια τρυφερότητα και μια σκληράδα παράλληλα! Και μαζί με αυτό το καδράκι, να το συνοδεύει μια δική μου υπόσχεση απέναντι σε ένα δικό μου πρόσωπο που αγαπώ τόσο μα τόσο πολύ...\nΤο μόνο που θα ήθελα να προσθέσω, είναι σχετικά με την διακόσμησή του, πέρασα όλα τα σπιράλ σχέδια του πίνακα με κόλλα για εφέ τελειώματος κι από πάνω ένα χρυσό φύλλο για το εφέ τελειώματος.\nΑναρτήθηκε από Evagelia στις 4:40 μ.μ. Δεν υπάρχουν σχόλια:\nΤα δύο κορίτσια που προσέχω,η Άννα και η Αθηνά, έχουν ήδη ετοιμάσει τα νέα τους δωμάτια, τα έχουν ταχτοποιήσει, τα έχουν διακοσμήσει, έχουν βολευτεί σε αυτά, αλλά ήθελαν να φτιάξουν κάτι το οποίο θα αναγράφει το όνομά τους και θα το κρεμάσουν έξω από τις πόρτες τους!\nΓια να βρεθεί η πινακίδα ήταν εύκολη υπόθεση. Το δύσκολο ήταν τι χαρτοπετσέτα θα χρησιμοποιούσαμε για τις πινακίδες! Ήθελαν κάτι αντιπροσωπευτικό για την κάθε μια, πέραν του ονόματος που θα γράφαμε! Με λίγο ψάξιμο και με λίγη τύχη, βρήκα αυτή την χαρτοπετσέτα με τις κοπελίτσες, οι οποίες μου θύμιζαν Α Π Ι Σ Τ Ε Υ Τ Α την Άννα και την Αθηνά!\nΈτσι λοιπόν, κολλήσαμε στην πινακίδα της Άννας την καστανή κοπελίτσα με τα ίσια καρέ μαλλιά, γιατί και η Άννα είναι με ίσια, καστανά, καρέ μαλλιά και την έχω σε φωτογραφία ακριβώς στην στάση της κοπέλας και στης Αθηνάς την κοπελίτσα με τα σκούρα μαλλιά πιασμένα σαν σε κότσο, γιατί η Αθηνά είναι μαυρομάλλα με σγουρά μαλλιά και τσαχπίνα πολύ! Τα φυλλαράκια γύρω γύρω είναι η μπορντούρα της χαρτοπετσέτας και τα κολλήσαμε έτσι ώστε όταν θα κρεμάσουν τις πινακίδες δίπλα δίπλα, έξω από τα δωμάτιά τους, να ξανασχηματίζεται ουσιαστικά το σχέδιο της χαρτοπετσέτας.\nΣτην συνέχεια τις έβαλα να χρωματίσουν ταμποναριστά με σφουγγαράκι γύρω γύρω τις κοπέλες και ενώ εγώ έγραψα με δικά μου γράμματα με το relief, τα ονόματά τους. Τέλος, τα περάσαμε με γυαλιστερό βερνίκι και κολλήσαμε κι από μια κορδέλα, ανάλογης απόχρωσης.\nΑναρτήθηκε από Evagelia στις 2:58 μ.μ. Δεν υπάρχουν σχόλια:\nΕτικέτες διακοσμητική πινακίδα, τεχνική της χαρτοπετσέτας\nΆλλο ένα Σάββατο που αφεθήκαμε και πάλι στο να δημιουργήσουμε! Η Νατάσα έχει γίνει φοβερή και τρομερή στην τεχνική του decoupage, η Βίκυ μονίμως μας κοροιδεύει αλλά δεν πτoούμαστε και κάθε Σάββατο η παρέα μας μεγαλώνει! Μετά την Αννούλα, ενδιφέρον έδειξε και η αδερφή της Νατάσας, η Χριστίνα!\nΒγάλαμε λοιπόν τα πινέλα μας, τους καμβάδες μας, τις χαρτοπετσέτες μας και η Νατάσα σαν επιδέξια decoupagou πλέον, ξεκίνησε την δημιουργία ενός ακόmη πίνακα του αγαπημένου μας Klimnt.\nΚλασικα ακολύθησε την γνωστή διαδικασία, gesso και κόλλημα και μολις στένωσε, η Νατάσα επιχείρησε σαν διακόσμηση αυτό που είχε κάνει και στην Γυναίκα του Klimnt, να απλώσει με τα δάχτυλά της σε ορισμένα σημεία κόλλα για εφφέ τελειώματος και μόλις στέγνωσε κι αυτή, πέρασε από πάνω ένα πολυχρησιμοποιημένο φύλλο χρυσού για εφφέ τελειώματος κι έτσι διακριτικά τόνισε ορισμένα σημεία στον πίνακα. Τέλος, ενσωματώσαμε το μοτίβο με χρυσό ακρυλικό στα πλαινά του καμβά.\nΤην παρότρυνα να περάσει πάνω από το χρυσό κάποιες ατημέλητες πινελιές καφέ ακρυλικού αλλά η ίδια δεν ήθελε κι έτσι παρέμεινε ως είχε! :)\nΑναρτήθηκε από Evagelia στις 4:37 μ.μ. Δεν υπάρχουν σχόλια:\nΑναρτήθηκε από Evagelia στις 2:52 μ.μ. Δεν υπάρχουν σχόλια:\nΜετά από έναν περίπου χρόνο με την ενασχόλησή μου με το decoupage, δόθηκε η ευκαιρία σε εμένα, την Νατάσα και την Άννα να μαζευτούμε σπίτι μου και παράλληλα με το καφεδάκι και το κους κους, να μυήσουμε και την Άννα στον μαγικό κόσμο της δημιουργίας (με χαρτοπετσέτα)!\nΤα δύο αυτά καδράκια τα έφτιαξε η Άννα με την βοήθεια και την καθοδήγηση την δικιά μου και της Νατάσας, για το σπίτι του Βαγγέλη της στην Κομοτηνή! :)\nΔύο καδράκια, δύο χαρτοπετσέτες με το ίδιο μοτίβο, σε διαφορετικούς, όμως, χρωματισμούς και μεγέθη και μία τρίτη χαρτοπετσέτα για να την συνδυάσουμε με τις άλλες δύο. Και στα δύο καδράκια κολλήσαμε τις χαρτοπετσέτες ολόκληρες, χωρίς να απομονώσουμε το μοτίβο, για να υπάρχει κάποια αντίθεση μεταξύ τους.\nΣτο πρώτο καδράκι κολλήσαμε την κοπέλα με το χρυσό φόντο και την πλαισιώσαμε με πεταλούδες. Σχεδιάσαμε τις κεραίες των πεταλούδων με χρυσό relief και στο τέλος, ταμπονάραμε γύρω γύρω με χρυσό ακρυλικό.\nΤο δεύτερο καδράκι ήταν και το πιο περίπλοκο. Αφού κολλήσαμε την δεύτερη κοπέλα με το ασπρο-γκρι φόντο, μετά προσπαθούσαμε να δούμε το πώς θα την πλαισιώσουμε και πώς θα την ενσωματώσουμε με τα σχέδια της τρίτης χαρτοπετσέτας. Η Νατάσα για άλλη μια φορά έδωσε την λύση και αφού τα καταφέραμε και ολοκληρώσαμε, μετά ξεκίνησε η διαδικασία της ενσωμάτωσης των δύο μοτίβων μεταξύ τους. Όπου χρειαζόταν ταμπονάραμε με γκρι ακρυλικό και χρυσό. Σε κάποια σημεία περάσαμε λίγο γκρι πάνω από το χρυσό, προσπαθώντας να κάνουμε μια τεχνική παλαίωσης και μπορώ να πω πως τα καταφέραμε!\nΓυαλιστερό βερνίκι πάνω και από τα δύο καδράκια και έτοιμα! Σε αυτές τις κατασκευές δεν βάλαμε κορδέλες ή οποιοδήποτε άλλο διακοσμητικό στοιχείο γιατί θα ήταν υπερβολή!\nΜαζευτείτε με την παρέα σας και ξεκινήστε να δημιουργείτε πράγματα! Είναι απίστευτα διασκεδαστικό και ψυχοθεραπευτικό παράλληλα!!! :)\nΑναρτήθηκε από Evagelia στις 2:41 μ.μ. Δεν υπάρχουν σχόλια:\nΕτικέτες διακόσμηση, καδράκι, τεχνική της χαρτοπετσέτας\nΠάρα πολλά από τα αντικείμενα που φτιάχνω ή που διακοσμώ, τα χαρίζω... Δεν έχει νόημα πιστεύω να φτιάξω κάτι και να μην το μοιραστώ, εκτός κι αν είναι κάτι πολύ ξεχωριστό (συναισθηματικά) για μένα.\nΈτσι και με τον παραπάνω δίσκο. Τον έφτιαξα και τον χαρίσαμε στην αδερφή της μαμάς μου, στην θεία μου την Κική.\nΕίναι ένας ξύλινος δίσκος, στον οποίο αφού έφτιαξα την βάση, κόλλησα αυτό το χαρτί με τα λουλούδια, το οποίο και λάτρεψα γιατί μου άρεσε και σαν σχέδιο αλλά και σαν ποιότητα. Έβαψα γύρω γύρω τον υπόλοιπο δίσκο, ταμποναριστά, μπαίνοντας και λίγο στο μοτίβο για την καλύτερη ενσωμάτωσή του. Στην συνέχεια πέρασα τα μεγάλα λουλούδια με κόλλα glitter και τόνισα την γύρη τους με χρυσό relief. Στις ακμές του δίσκου πέρασα χρυσό ακρυλικό, ενώ την βάση του από πίσω την έβαψα καφέ. Κατόπιν, τον πέρασα ολόκληρο με γυαλιστερό βερνίκι. Αν ήθελα βέβαια, θα μπορούσα να περάσω και υγρό γυαλί για να μπορούν να σερβίρουν σε αυτόν, αλλά προτίμησα να τον διατηρήσω ως ένα διακοσμητικό αντικείμενο, κι όχι χρηστικό, γιατί η αλήθεια είναι ότι δεν ήμουν και απολύτως σίγουρη για τις αντοχές του! Και μόλις ο δίσκος είχε στεγνώσει από όλες τις παραπάνω διεργασίες μου, κόλλησα στο εσωτερικό του μια κορδέλα σατέν, ποντικοουρά σε λαδί απόχρωση.\nΜου αρέσει πολύ να χρησιμοποιώ διάφορες κορδέλες στις κατασκευές μου, γιατί είναι πολύ τσαχπίνικες και δίνουν άλλο ύψος στα αντικείμενα, όπως και σε αυτόν τον δίσκο! :)\nΑναρτήθηκε από Evagelia στις 3:10 μ.μ. Δεν υπάρχουν σχόλια:\nΕτικέτες διακόσμηση, λουλούδια, ξύλινος δίσκος, decoupage\nΑναρτήθηκε από Evagelia στις 6:33 π.μ. Δεν υπάρχουν σχόλια:\nΑναρτήθηκε από Evagelia στις 3:33 μ.μ. Δεν υπάρχουν σχόλια:\nΑναρτήθηκε από Evagelia στις 3:44 μ.μ. Δεν υπάρχουν σχόλια:\nΑναρτήθηκε από Evagelia στις 2:06 μ.μ. Δεν υπάρχουν σχόλια:\nΤο κουτάκι του Αντωνάκη μου!\nΌταν ξεκίνησα τις πρώτες μου απόπειρες και πειραματισμούς με το decoupage, θεώρησα χρέος μου να φτιάξω κάτι για το αγόρι μου! Όντας άντρας, έπρεπε να βρω να του φτιάξω κάτι χρηστικό και ιδανικό για έναν άντρα, οπότε σαν μοτίβο απέκλεισα αυτομάτως τα λουλούδια! Η έμπνευση μου ήρθε μόλις ξέθαψα αυτό το κουτάκι και ξεκίνησα την μεταμόρφωσή του!\nΜιας και το αγόρι μου είναι επαγγελματίας κιθαρίστας, σκέφτηκα ότι θα ήταν ιδανικό για να βάζει μέσα τις πένες του, έτσι ώστε να τις έχει συμμαζεμένες σε ένα μέρος και να μην τις χάνει!\nΤο κουτάκι αυτό, είναι ένα απλό, διάφανο κουτάκι από πλεξιγκλάς, το οποίο μου είχε ξεμείνει από μια βάφτιση. Το έβαψα λοιπόν ολόκληρο (μέσα - έξω) με ακρυλικό χρώμα στην απόχρωση του ιβουάρ για να δημιουργήσω την βάση. Βρήκα και μια χαρτοπετσέτα που είχε επάνω νότες και πεντάγραμμα. Έκοψα με τα δάχτυλα γύρω γύρω το κομμάτι που θα χρησιμοποιούσα και μετά την έκαψα ελαφρώς με αναπτήρα για να δώσω την αίσθηση του παλιού όταν θα την ενσωμάτωνα. Κόλλησα την χαρτοπετσέτα γύρω γύρω από το κουτάκι και ένα κομμάτι πάνω στο καπάκι του. Το πέρασα με ματ βερνίκι (στους άντρες δεν αρέσουν και οι πολλές τσαχπινιές σε τέτοια πράγματα) και το κουτάκι μου ήταν έτοιμο!\nΠαρατηρώντας το μετά από ένα χρονικό διάστημα, κατά το οποίο απέκτησα ελαφρώς περισσότερη εμπειρία, σκέφτομαι ότι ίσως χρειαζόταν μερικά ακόμη πραγματάκια! Αλλά είπαμε, οι άντρες προτιμούν απλά, λιτά κι απέριττα πράγματα, οπότε πιστεύω ότι είναι το ιδανικό για αυτόν, ενώ από την άλλη έχει μεγάλη συναισθηματική αξία γιατί είναι πρωτόλειο έργο μου!\nΤις πένες του βέβαια εξακολουθεί να τις έχει διάσπαρτες στο δωμάτιό του, αλλά το κουτάκι που του έφτιαξα το εκτίμησε δεόντως και αυτή την στιγμή διακοσμεί ένα από τα ράφια του δωματίου του και σε περίοπτη μάλιστα θέση! :)\nΑναρτήθηκε από Evagelia στις 4:02 μ.μ. Δεν υπάρχουν σχόλια:\nΚουτάκια, γύρος Νο2!\nΜετά το κουτάκι που έφτιαξα για την γιαγιά μου, είχα την πρώτη μου παραγγελία! Μια πολύ αγαπημένη μου θεία, μου ζήτησε να φτιάξω και για αυτήν ένα κουτάκι! Βέβαια, δεν υπήρχε περίπτωση να φτιάξω ακριβώς το ίδιο, δεν μαρέσει να φτιάχνω δύο φορές το ίδιο πράγμα, μου δίνει την αίσθηση της παραγωγής, κάτι το οποίο δεν συνάδει με την τέχνη!\nΟπότε, πήρα την απόφαση να της φτιάξω το μοτίβο που βλέπετε στην φώτο! Είναι το ίδιο κουτί με το προηγούμενο. Το πέρασα όλο με ιβουάρ κι επάνω κόλλησα αυτό το πολύ όμορφο, κατ' εμέ, λουλούδι. Δεν ήθελα να το γεμίσω πάρα πολύ, ήθελα κάτι πιο λιτό μα ρομαντικό και κοριτσίστικο παράλληλα, εξ'ου και το ροζ χρώμα, γιατί η θεία μου η Καίτη, για την οποία προορίζονταν το κουτάκι, είναι γλυκιά και τσαχπίνα σαν μικρό κορίτσι! Πέρασα και σε αυτά τα λουλούδια κόλλα decoupage με glitter (μαρέσουν τα στραφταλίζοντα, τι να κάνω;) και αυτή την φορά έβαλα μια ροζ κορδέλα από τούλι στο καπάκι του. Έβαψα το εσωτερικό του ροζ, πέρασα απ' έξω το κουτί με γυαλιστερό βερνίκι και voila!\nΑναρτήθηκε από Evagelia στις 3:38 μ.μ. Δεν υπάρχουν σχόλια:


Εκπαιδευτικό Προσωπικό - Εκπαιδευτήρια Πάνου\nΤα Εκπαιδευτήρια Πάνου είναι στελεχωμένα με έμπειρο και άρτια καταρτισμένο προσωπικό που ακολουθεί πρωτοποριακές μεθόδους για την επίτευξη των στόχων του σχολείου.\nΟι εκπαιδευτικοί θέλουμε να είναι πρωτίστως δάσκαλοι και λειτουργοί. Για το λόγο αυτό διακρίνονται από δημιουργικότητα, ομαδικό πνεύμα, αφοσίωση στο λειτούργημά τους και επικεντρώνουν στους μαθητές μας, έχοντας θετικές προσδοκίες για όλα τα παιδιά.\nΘέλουμε εκπαιδευτικούς που σέβονται την προσωπικότητα κάθε μαθητή, αναπτύσσουν καλή επικοινωνία μαζί τους, και προάγουν το μέτρο στη συμπεριφορά, διατηρώντας πάντα την ισορροπία ανάμεσα στο χιούμορ και στην αυστηρότητα.\nΑντιλαμβανόμενοι τις διαρκείς εξελίξεις στον τομέα της εκπαίδευσης και τις ανάγκες της κάθε εποχής, φροντίζουμε για τη συνεχή κατάρτιση των εργαζομένων μας μέσα από:\nΣεμινάρια εκπαιδευτικής επιμόρφωσης στο πλαίσιο της Δια Βίου Μάθησης, σε θέματα, που αφορούν στους επιστημονικούς κλάδους τους και γενικότερα θέματα διδακτικής, παιδαγωγικής, ψυχολογίας και συμβουλευτικής.\nΗμερίδες τεχνικής κατάρτισης στη αξιοποίηση καινοτόμων εκπαιδευτικών λογισμικών και γενικότερα στις νέες τεχνολογίες.\nΠρόγραμμα ανταλλαγής εκπαιδευτικών στο πλαίσιο ευρωπαϊκών εκπαιδευτικών προγραμμάτων.\nΣεμινάρια πρώτων βοηθειών και αντιμετώπισης έκτακτων περιστάσεων.\nΣυμμετοχή σε συνέδρια και σεμινάρια των κλάδων τους τόσο στην Ελλάδα όσο και στο εξωτερικό.


ΑΠΑΝΤΑ ΟΡΘΟΔΟΞΙΑΣ: 16 ΙΟΥΛΙΟΥ 1907. ΜΑΚΕΔΟΝΙΚΟΣ ΑΓΩΝΑΣ. MACEDONIAN STRUGGLE. Ο ΜΑΚΕΔΟΝΟΜΑΧΟΣ Ανθλγός Νικ. Τσοτάκος (Γέρμας) με τον Επχία Βασ. Τσιμπιδάρο και 43 άντρες αντιμετωπίζουν 2.000 Τούρκους στο ΚΑΛΟΓΕΡΙΚΟ Καστοριάς. Σκοτώθηκαν 23 ανάμεσα τους οι Τσοτάκος και Τσιμπιδάρος 11 αιχμαλωτίστηκαν.


Μια γυναίκα δεν μπορεί να βγάλει έναν άνδρα από το κεφάλι της σε αυτές τις 5 περιπτώσεις. - Σχέση - 2020\nΕδώ είναι 5 unobvious σημάδια ότι έχετε μετα-τραυματικό άγχος διαταραχή οφείλεται σε προηγούμενες σχέσεις.\nΚάνετε μικρά πράγματα σε ένα πρόβλημα.\nΗ υπερκριτική στάση απέναντι στη συμπεριφορά και την υπερβολική αντίδραση των άλλων ανθρώπων σε μικρά πράγματα μπορεί να προκληθεί από το παρελθόν τραύμα, το οποίο δημιούργησε άγχος, αυτοσυγκράτηση, ανωριμότητα και τάση να φοβερίζει ή να φοβερίζει. Ακόμη και αν οι ουλές δεν είναι ορατές, είναι, και παίζουν σημαντικό ρόλο στο πώς ενεργείς και αντιδράς στα πράγματα.\nΌταν υποφέρετε και τόσο πολύ που μπορεί να θεωρηθεί τραυματισμός, συναισθηματικά και σωματικά κλείνοντας τον εαυτό σας φαίνεται σαν ο καλύτερος τρόπος για να αντιμετωπίσετε το πρόβλημα. Δεν είναι μόνο το γεγονός ότι κλείνετε τον εαυτό σας από το φόβο, αλλά και να σκάβετε βαθιά μέσα σας τα προσωπικά σας συναισθήματα, και επίσης να τείνετε να θυσιάζετε. Αυτό εκδηλώνεται ιδιαίτερα στο γεγονός ότι δεν λέτε στον νέο σας αυτό που χρειάζεστε και του επιτρέπετε να κάνει όλες τις αποφάσεις σε μια σχέση, απλώς και μόνο επειδή είναι ευκολότερο από το βράχο το βάρκα και να τραυματιστεί πάλι.\nΚρατάτε τον εαυτό σας άφωνους\nΕάν πάσχετε από μετατραυματική διαταραχή άγχους λόγω της πρόσφατης σχέσης σας, μπορεί να μην επιτρέψετε στον εαυτό σας να νιώθει κάτι καινούργιο. Μην επιτρέπετε στον εαυτό σας να αισθάνεται θετικά ή αρνητικά συναισθήματα σε μια νέα σχέση είναι ένα σημάδι ότι κλείνετε στον εαυτό σας, έτσι ώστε να μην είστε ανοιχτοί στη πιθανή βία που έχετε βιώσει στο παρελθόν.\nΣυμφωνείτε με λιγότερα\nΈνα δύσκολο παρελθόν σε μια σχέση μπορεί να καταστρέψει την αυτοεκτίμησή σας. Ως αποτέλεσμα, αρχίζετε να παίρνετε πολύ λιγότερο για τον εαυτό σας από ό, τι πραγματικά αξίζετε. Σημαίνει επίσης ότι είστε απελπισμένοι για μια καλύτερη σχέση.\nΜπορείτε υπερτροφία τα συναισθήματά σας και δεν πιστεύουν στον εαυτό σας.\nΕάν σκέφτεστε πάρα πολύ και είστε υπερβολικά ευαίσθητοι, αν φοβάστε ότι όλα όσα κάνεις ή λέτε είναι λάθος και ότι δεν έχετε δικαίωμα ψήφου - αυτό είναι ένα άλλο απροσδόκητο σημάδι ότι μπορεί να έχετε μετατραυματική διαταραχή άγχους λόγω την προηγούμενη σχέση σας.\nCopyright 2020 \_ none \_ Μια γυναίκα δεν μπορεί να βγάλει έναν άνδρα από το κεφάλι της σε αυτές τις 5 περιπτώσεις.


Έκανε την Θεσσαλονίκη… Πειραιά – RedNews – Τα ερυθρόλευκα νέα\nΈκανε την Θεσσαλονίκη… Πειραιά\nΟ Ολυμπιακός ήταν ο μεγάλος νικητής σε μία ακόμα αναμέτρηση με αντίπαλο τον ΠΑΟΚ αφού επικράτησε με 26-22 και σχετική άνεση των Θεσσαλονικέων στο ΕΑΚ Νεάπολης στο ντέρμπι της 7ης αγωνιστικής της Handball Premier που διεξήχθη εμβόλιμα λόγω των ευρωπαϊκών υποχρεώσεων των Πειραιωτών στο EHF Cup.\nΟ Θρύλος λίγες ημέρες πριν το σπουδαίο ματς με τη Μέλσουνγκεν στη Γερμανία (16/11, 20:00), πέρασε νικηφόρα από την έδρα του ΠΑΟΚ και πανηγύρισε την 7η νίκη του σε ισάριθμα στο φετινό πρωτάθλημα. Παράλληλα οι Πειραιώτες πέτυχαν την 7η διαδοχική νίκη σε 8 αγώνες (πρωτάθλημα και κύπελλο) κόντρα στον ΠΑΟΚ στο Χάντμπολ, με μόλις ένα παιχνίδι να έχει λήξει ισόπαλο (το πρώτο ιστορικά μεταξύ των δυο ομάδων που είχε διεξαχθεί στον Εύοσμο). Από κει και πέρα ο Ολυμπιακός ήταν ο απόλυτος κυρίαρχος στη σημερινή αναμέτρηση και έλεγξε το ματς σε όλη τη διάρκειά του, παρά τις απουσίες των Τσίλη, Καρβάτσκι και Νομικού δεν δυσκολεύτηκε να κάμψει την αντίσταση των γηπεδούχων, έχοντας ως πρώτους σκόρερ και πρωταγωνιστές τους Χάρη Μάλλιο και Πάτρικ Λέμος που σημείωσαν αμφότεροι από 7 τέρματα.\nΟ προπονητής του Ολυμπιακού Γιώργος Ζαραβίνας δήλωσε μετά το ματς στο olympiacossfp.gr: «Είμαι πολύ ευχαριστημένος από τα παιδιά, ειδικά από τη συνέπεια και τη συγκέντρωση που έδειξαν στην άμυνα. Προσπαθήσαμε να διαβάσουμε το παιχνίδι και να παίξουμε με στόχευση στην επίθεση, γεγονός που κάποιες φορές μας βγήκε και κάποιες άλλες όχι. Ήταν λίγο δύσκολο σήμερα γιατί οι απουσίες που είχαμε μας άλλαξαν κάποια πράγματα στον τρόπο παιχνιδιού αλλά πήραμε τη νίκη που θέλαμε και συνεχίζουμε. Θέλω να αναφερθώ στο θλιβερό γεγονός που συνέβη πριν λίγες ημέρες. Σήμερα ήταν η κηδεία ενός σπουδαίου ανθρώπου του χάντμπολ του Γιώργου Σαΐτη, στην οποία δεν μπορέσαμε να παρευρεθούμε σύσσωμη η ομάδα λόγω του αγώνα, και να αποτίσουμε φόρο τιμής σε αυτόν τον σπουδαίο άνθρωπο».\nΟ Χάρης Μάλλιος δήλωσε μετά το ματς στο olympiacossfp.gr: «Ήταν ένα δυνατό παιχνίδι για εμάς. Θεωρώ ότι θα μας δώσει αγωνιστικό ρυθμό για τα δυνατά παιχνίδια που έρχονται με τη Μέλσγουνγκεν. Η νίκη ήταν μονόδρομος σήμερα και παίξαμε και ωραίο χάντμπολ. Τώρα συγκεντρωνόμαστε για τη συνέχεια στην οποία είμαι σίγουρος ότι θα παρουσιαζόμαστε όλο και καλύτεροι».\nΔιατήρησε το απόλυτο και ετοιμάζεται για τον ΠΑΟΚ


Δελασάλ, Επιχείρηση 200 τ.μ.\nΚωδικός ακινήτου: 10739 - Πεύκα Δελασάλ ΠΩΛΕΙΤΑΙ επιχείρηση συνολικής επιφάνειας 200 τ.μ. ισόγειο . Αποτελείται από . Είναι κατασκευασμένη το 2004 και ανακαινίστηκε το 2019. Διαθέτει θέρμανση κλιματισμός, θέα σε δάσος, κουφώματα αλουμινίου συρόμενα, πατώματα από πλακάκι και ξύλο, πάρκινγκ, αποθήκη , κήπο, A/C, συναγερμό, έπιπλα, ηλεκτρικές συσκευές, εξοπλισμό, τέντες, διπλά τζάμια, προαύλιο, ανοιχτωσιά, εσωτερική σκάλα, ψευδοροφή, δομημένη καλωδίωση, μπαλκόνια 28 τ.μ. - Τιμή: 55.000 €\nΠωλείται επιχείρηση εστίασης-καφέ μπαρ (άδεια λειτουργίας ) μοναδικής αισθητικής περιβάλλον - γαστρονομική κουζίνα με προαύλιο διαμορφωμένο χώρο . Πλήρως εξοπλισμένη με σαλόνι καθίσματα πολυθρόνες τραπέζια. Σε άριστη κατάσταση, κουζίνα με φουγάρο. Θέρμανση ψύξη εξαερισμός τέλεια ηχομόνωση . Συναγερμός - Κλειστό κύκλωμα επιτήρησης. Σε τιμή πολύ χαμηλότερη της αρχικής επένδυσης λόγω άλλων υποχρεώσεων . Με σταθερό και αυξανόμενο πελατολόγιο. Κερδοφόρος επιχείρηση\n200 τ.μ 0 Δωμ 0 wc\nΕνδιαφέρομαι για το ακίνητο με κωδικό 10739. Παρακαλώ επικοινωνήστε μαζί μου.


Σημαντικοί σταθμοί - Μουσικές και τραγούδια της Τατιάνας Ζωγράφου\nΟρισμένες ακόμη από τις πιο σημαντικές συναυλίες της Τατιάνας Ζωγράφου.\nΜάιος 2014, στο Δίκτυο για τα Δικαιώματα του Παιδιού\nΗ Τατιάνα Ζωγράφου χάρισε εθελοντικά ένα ένα μουσικό παραμυθένιο απόγευμα στα παιδιά του Δικτύου για τα Δικαιώματα του Παιδιού, την Παρασκευή 2 Μαΐου 2014, παρουσιάζοντας τα τραγούδια της από το βιβλίο του Κώστα Μάγου και της Γεωργίας Γκανάτσιου, «Ένας γάτος μια φορά», σε εικονογράφηση Βασίλη Παπατσαρούχα. Ένα παραμύθι για το δικαίωμα να είμαστε διαφορετικοί και για τον πλούτο που μας χαρίζουν οι διαφορές μας.\nΜαζί της οι μουσικοί φίλοι της : Κώστας Ζαμπούνης (τραγούδι), Βαγγέλης Ζωγράφος ( κοντραμπάσο), Λευτέρης Γρίβας: (ακορντεόν), Πάνος Κανελλόπουλος (μαντολίνο), Αμαλία Κουντούρη (φλάουτο), Δημήτρης Μπουζάνης (πιάνο), Μιχάλης Πορφύρης (βιολοντσέλο).\nΤην άνοιξη του 2014 η Τατιάνα Ζωγράφου εκπόνησε με τα προνήπια του Αρσακείου Νηπιαγωγείου Ψυχικού το καινοτόμο πρόγραμμα «Η Μουσική μας ενώνει», ένα πρόγραμμα που κύριο στόχο του είχε μέσα από τη μουσική και ποικίλες δράσεις τα παιδιά να καταπολεμήσουν τους φόβους για το «διαφορετικό», την ξενοφοβία που ιδιαίτερα αυτή την εποχή μαστίζει την κοινωνία μας και να καλλιεργήσουν τον σεβασμό στη διαφορετικότητα.\nμε τον Μυστικό Τρόπο μας\nΣεπτέμβριος 2013 - Κήποι της Αθήνας (Άλσος Παγκρατίου)\nΜια συναυλία αφιερωμένη στον Μεγάλο Ερωτικό του Μάνου Χατζιδάκι στο όμορφο Άλσος Παγκρατίου. Στο πρώτο μέρος της συναυλίας η Τατιάνα Ζωγράφου παρουσίασε τον Μεγάλο Ερωτικό (1972) του Μάνου Χατζιδάκι, ενώ στο δεύτερο μέρος παρουσιάστηκαν τραγούδια της από το δίσκο «Μ’ έναν τρόπο μυστικό» και ακούστηκαν μια σειρά αγαπημένα τραγούδια του Μάνου Χατζιδάκι.\nΤραγούδησαν οι: Δάφνη Πανουργιά, Τατιάνα Ζωγράφου, Ανδρέας Καρακότας. Συμμετείχε η χορωδία του ΟΤΕ Αθηνών. Διεύθυνση χορωδίας Δημήτρης Μπουζάνης. Έπαιξαν οι μουσικοί: Βαγγέλης Ζωγράφος (κοντραμπάσο), Παναγιώτης Κανελλόπουλος (μαντολίνο), Τάσος Μυσιρλής (τσέλο),\nΘόδωρος Κοτεπάνος (πιάνο).\nΣυναυλία στο Μουσικό χωριό Άγιος Λαυρέντιος\nΠήλιο, Ιούλιος 2010\nΗ Τατιάνα Ζωγράφου με τη Μαρία Θωίδου, στα πλαίσια του σεμιναρίου τους για το παιδικό τραγούδι, στο Μουσικό Χωριό, στον Άγιο Λαυρέντιο Πηλίου, παρουσίασαν με την ομάδα των σπουδαστών τους, την ομάδα των παιδιών που συμμετείχαν στο Μουσικό Χωριό, με εμψυχώτρια τη Φανή Μώραλη και την ομάδα για τον μουσικό αυτοσχεδιασμό, με εμψυχωτή τον Παναγιώτη Κανελλόπουλο, το μουσικό παραμύθι Ένας γάτος μια φορά, του Κώστα Μάγου και της Γεωργία Γκανάτσιου.\nΑπό τη συναυλία στο Μουσικό Χωριό, στον Άγιο Λαυρέντιο Πηλίου, τον Ιούλιο του 2010\nΣυναυλία στον Ιανό\nΗ σολίστ Ντόρα Μπακοπούλου, μαζί με τους ερμηνευτές\nΤατιάνα Ζωγράφου και\nΠαντελή Θεοχαρίδη, παρουσίασε έργα του Μάνου Χατζιδάκι, από το Καταραμένο Φίδι μέχρι τον Μεγάλο Ερωτικό.\nΑμερικάνικο Κολλέγιο Αθηνών, ACS - Κέντρο Τεχνών\nΜια πολύχρωμη μουσική παράσταση με τραγούδια της Τατιάνας Ζωγράφου για μικρούς και μεγάλους, σε σκηνοθεσία Δημήτρη Αδάμη. Τραγούδησαν ο Κώστας Θωμαΐδης, ο Ηλίας Λιούγκος, η Ειρήνη Δερέμπεη, ο Τάσος Αποστόλου,\nη Άννα Καραγεωργιάδου, η Δήμητρα Τσίγκα καθώς και οι παιδικές χορωδίες του Δημήτρη Τυπάλδου, του Πολιτιστικού Οργανισμού «Γ. Αξιώτης» του Δήμου Μυκόνου, του Δημοτικού Ωδείου Άργους. Στα θεατρικά δρώμενα συμμετείχαν οι «Μαγικές Σβούρες».\nΑπό τη μουσική παράσταση στο Αμερικάνικο Κολλέγιο Αθηνών - Κέντρο Τεχνών, τον Νοέμβριο του 2009.\nΣυναυλία για παιδιά – παιδικός Ιανός\nΜε τη συμμετοχή της νεανικής χορωδίας Άργους,\nυπό τη διεύθυνση του Δημήτρη Μπουζάνη.\nΕιρήνη Δερέμπεη, Τατιάνα Ζωγράφου, Άννα Καραγεωργιάδου.\nΝτόρα Μπακοπούλου, με την ερμηνεύτρια Τατιάνα Ζωγράφου παρουσίασε έργα του\nΥπεύθυνος ορχήστρας - Ενορχήστρωση:\nΟ Δήμαρχος Αμαρουσίου, Γ. Πατούλης και το Κέντρο Τέχνης και Πολιτισμού του Δήμου Αμαρουσίου τίμησαν την Τατιάνα Ζωγράφου για την προσφορά της στο παιδικό τραγούδι, με μια συναυλία – αφιέρωμα στη μουσική της.\nΝαύπλιο – Κάστρο Άργους\nΤραγούδια από το Πετώντας πας στην πόλη και τραγούδια του Μάνου Χατζιδάκι\nΤραγούδησαν: Τατιάνα Ζωγράφου, Άννα Καραγεωργιάδου.\nΈπαιξαν οι μουσικοί: Βαγγέλης Ζωγράφος (κοντραμπάσο), Πάνος Κανελλόπουλος (μαντολίνο), Αμαλία Κουντούρη (φλάυτο), Δημήτρης Μπουζάνης (πιάνο) και Μιχάλης Πορφύρης (βιολοντσέλο).\nΠετώντας πας στην πόλη…\nΜουσική εκδήλωση με τραγούδια σε μουσική και στίχους της Τατιάνας Ζωγράφου αλλά και τραγούδια της Λένας Πλάτωνος καθώς και του Μάνου Χατζιδάκι. Τα συνδετικά κείμενα είναι της Λίλας Πατρόκλου. Συμμετείχε η παιδική χορωδία του Δημοτικού Σχολείου Σύμης. Τα τραγούδια που ακούστηκαν στη συναυλία, από το 1999 ηχογραφούνταν σε CD παραγωγής τους Αρσάκειου Νηπιαγωγείου και το 2004 έγιναν ο πρώτος προσωπικός δίσκος της Τατιάνας Ζωγράφου, με τίτλο «Πετώντας πας στην πόλη». Τραγούδησαν: Τατιάνα Ζωγράφου – Δήμητρα Τσίγκα. Έπαιξαν οι μουσικοί: Ορέστης Ζαφειρόπουλος (τσέλλο – ενορχήστρωση), Δημήτρης Μπουζάνης (πιάνο- ενορχήστρωση), Πάνος Κανελλόπουλος (μαντολίνο- ενορχήστρωση), Αμαλία Κουντούρη (φλάουτο).\nΔυο όργανα για δυο φωνές\nΣυναυλία έντεχνου και παραδοσιακού ελληνικού τραγουδιού με τραγούδια των Μίκη Θεοδωράκη, Μάνου Χατζιδάκι, Τατιάνας Ζωγράφου, Τάσου Καρακατσάνη καθώς και παραδοσιακά. Τραγούδησαν: Τατιάνα Ζωγράφου – Νίτσα Κουρτίδου. Έπαιξαν οι μουσικοί: Πάνος Κανελλόπουλος (μαντολίνο), Στέργιος Χατζηπαπάκης (κιθάρα).